ΚΟΙΝΗ ΘΕΣΗ (ΕΚ) αριθ. 25/94 η οποία καθορίστηκε από το Συμβούλιο στις 16 Ιουνίου 1994 για τη θέσπιση της οδηγίας 94/. . ./ΕΚ του Ευρωπαϊκού Κοινοβουλίου και του Συμβουλίου της . . . για την προσέγγιση των νομοθεσιών των κρατών μελών σχετικά με τους ανελκυστρήρες (94/C 232/01)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευωπαϊκής Κοινότητας, και ιδίως το άρθρο 100Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Άποφασίζοντας με τη διαδικασία του άρθρου 189Β της συνθήκης (3)

Εκτιμώντας:

ότι εναπόκειται στα κράτη μέλη να εξασφαλίζουν, στο έδαφός τους, την ασφάλεια και υγεία του κοινού 7

ότι, στις παραγράφους 65 και 68 της Λευκής Βίβλου για την ολοκλήρωση της εσωτερικής αγοράς, που εγκρίθηκε από το Συμβούλιο τον Ιούνιο 1985, προβλέπεται μια νέα αντιμετώπιση της προσέγγισης των νομοθεσιών 7

ότι η οδηγία 84/529/ΕΟΚ του Συμβουλίου της 17ης Σεπτεμβρίου 1984 για την προσέγγιση των νομοθεσιών των κρατών μελών σχετικά με τους ηλεκτροκίνητους, τους υδραυλικούς ή τους ηλεκτροϋδραυλικούς ανελκυστήρες (4), δεν επιτρέπει την ελεύθερη κυκλοφορία όλων των τύπων ανελκυστήρων 7 ότι οι αναγκαστικού δικαίου διατάξεις των εθνικών συστημάτων για τους τύπους που δεν καλύπτονται από την οδηγία 84/529/ΕΟΚ αποτελούν, λόγω των διαφορών τους, εμπόδια στις ενδοκοινοτικές συναλλαγές 7 ότι, επομένως, πρέπει να εναρμονιστούν οι εθνικές διατάξεις περί ανελκυστήρων 7

ότη η οδηγία 84/528/ΕΟΚ του Συμβουλίου της 17ης Σεπτεμβρίου 1984 για την προσέγγιση των νομοθεσιών των κρατών μελών σχετικά με τις κοινές διατάξεις για τα ανυψωτικά μηχανήματα ή τα μηχανήματα διακινήσεως φορτίων (5), αποτελεί το πλαίσιο για δύο επιμέρους οδηγίες: την οδηγία 84/529/ΕΟΚ και την οδηγία 86/663/ΕΟΚ του Συμβουλίου της 22ας Δεκεμβρίου 1986 για την προσέγγιση των νομοθεσιών των κρατών μελών σχετικά με τα αυτοκινούμενα βιομηχανικά οχήματα (6), η οποία καταργήθηκε από την οδηγία 91/368/ΕΟΚ του Συμβουλίου της 20ής Ιουνίου 1991 που τροποποιεί την οδηγία 89/392/ΕΟΚ για την προσέγγιση της νομοθεσίας των κρατών μελών σχετικά με τις μηχανές (7) 7

ότι οι βασικές απαιτήσεις της παρούσας οδηγίας εξασφαλίζουν το αναμενόμενο επίπεδο ασφαλείας μόνον εφόσον την τήρησή τους διασφαλίζουν κατάλληλες διαδικασίες αξιολόγησης της πιστότητας επιλεγόμενες μεταξύ των διατάξεων της απόφασης 93/465/ΕΟΚ του Συμβουλίου της 22ας Ιουλίου 1993 για τις ενότητες που αφορούν τις διάφορες φάσεις των διαδικασιών αξιολόγησης της πιστότητας και τους κανόνες επίθεσης και χρήσης της σήμανσης πιστότητας «ΕΚ» που προορίζονται να χρησιμοποιηθούν στις οδηγίες τεχνικής εναρμόνισης (8) 7

ότι οι ανελκυστήρες ή ορισμένα κατασκευαστικά τους στοιχεία ασφαλείας που πληρούν τις βασικές απαιτήσεις ασφαλείας και υγείας της παρούσας οδηγίας, πρέπει να φέρουν ευκρινώς τη σήμανση «CE» ώστε να μπορούν να διατίθενται στην αγορά 7

ότι η παρούσα οδηγία ορίζει μόνο τις βασικές απαιτήσεις ασφαλείας και υγείας γενικού περιεχομένου 7 ότι, προκειμένου οι κατασκευαστές να αποδεικνύουν ευχερώς την πιστότητα προς τις βασικές αυτές απαιτήσεις, χρειάζονται εναρμονισμένα σε ευρωπαϊκό επίπεδο πρότυπα όσον αφορά την πρόληψη των κινδύνων από το σχεδιασμό και την εγκατάσταση των ανελκυστήρων, πράγμα που, επιπλέον, θα επιτρέψει και τον έλεγχο της πιστότητας προς τις βασικές απαιτήσεις 7 ότι τα εναρμονισμένα σε ευρωπαϊκό επίπεδο πρότυπα έχουν καταρτιστεί από οργανισμούς ιδιωτικού δικαίου και πρέπει να διατηρήσουν το καθεστώς κειμένων μη υποχρεωτικού χαρακτήρα 7 ότι, για το σκοπό αυτό, αναγνωρίζεται ότι η ευρωπαϊκή επιτροπή τυποποίησης (CEN) και η ευρωπαϊκή επιτροπή ηλεκτροτεχνικής τυποποίησης (Cenelec) αποτελούν τους αρμόδιους οργανισμούς για την έγκριση των εναρμονισμένων προτύπων, σύμφωνα με τις γενικές κατευθύνσεις συνεργασίας μεταξύ της Επιτροπής και των οργανισμών αυτών οι οποίες υπεργράφησαν στις 13 Νοεμβρίου 1984 7 ότι, κατά την έννοια της παρούσας οδηγίας, ως εναρμονισμένο πρότυπο νοείται τεχνική προδιαγραφή εγκεκριμένη από έναν από τους δύο αυτούς οργανισμούς ή και από τους δύο, κατόπιν εντολής της Επιτροπής, βάσει της οδηγίας 83/189/ΕΟΚ του Συμβουλίου της 28ης Μαρτίου 1983 για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών (9), καθώς και δυνάμει των ως άνω γενικών κατευθύνσεων 7

ότι χρειάζεται ένα μεταβατικό καθεστώς που να επιτρέπει στους εγκαταστάτες να διαθέτουν στην αγορά ανελκυστήρες κατασκευασμένους πριν από την ημερομηνία κατά την οποία η παρούσα οδηγία τίθεται σε εφαρμογή 7

ότι η παρούσα οδηγία καταρτίζεται για να καλύψει όλους τους κινδύνους τους οποίους δημιουργούν οι ανελκυστήρες για τους επιβάτες τους και τους ενοίκους ενός κτιρίου 7 ότι, συνεπώς, η οδηγία αυτή πρέπει να θεωρηθεί ως οδηγία κατά την έννοια του άρθρου 2 παράγραφος 3 της οδηγίας 89/106/ΕΟΚ του Συμβουλίου της 21ης Δεκεμβρίου 1988 για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (10),

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

ΚΕΦΑΛΑΙΟ I Πεδίο εφαρμογής, διάθεση στην αγορά και ελεύθερη κυκλοφορία

Άρθρο 1

1. Η παρούσα οδηγία εφαρμόζεται στους ανελκυστήρες που εξυπηρετούν μονίμως κτίρια και κατασκευές. Εφαρμόζεται επίσης στα κατασκευαστικά στοιχεία ασφαλείας που χρησιμοποιούνται σ' αυτούς τους ανελκυστήρες και απαριθμούνται στο παράρτημα IV.

2. Για τους σκοπούς της παρούσας οδηγίας, ως ανελκυστήρας νοείται η συσκευή η οποία εξυπηρετεί καθορισμένα επίπεδα, μέσω θαλαμίσκου κινουμένου κατά μήκος άκαμπτων οδηγών με κλίση άνω των 15°, ως προς το ορίζοντιο επίπεδο και ο οποίος προορίζεται για τη μεταφορά:

- προσώπων,

- προσώπων και φορτίων,

- μόνο φορτίων, εφόσον ο θαλαμίσκος είναι προσπελάσιμος, δηλαδή μπορεί κάποιο πρόσωπο να εισέλθει σ' αυτόν χωρίς δυσκολία, και διαθέτει όργανα χειρισμού εντός του θαλαμίσκου ή προσιτά σε πρόσωπο που ευρίσκεται εντός αυτού.

Οι ανελκυστήρες που μετακινούνται σε διαδρομή πλήρως καθορισμένη στο χώρο, ακόμα και εάν δεν μετακινούνται κατά μήκος άκαμπτων οδηγών, εμπίπτουν στην παρούσα οδηγία (π.χ. οι ανελκυστήρες με ψαλιδωτούς οδηγούς).

3. Από το πεδίο εφαρμογής της παρούσας οδηγίας εξαιρούνται:

- οι εγκαταστάσεις που λειτουργούν με συρματόσχοινα για τις δημόσιες ή μη δημόσιες μεταφορές προσώπων, στις οποίες περιλαμβάνονται και οι σχοινοσιδηρόδρομοι,

- οι ανελκυστήρες που έχουν σχεδιαστεί και κατασκευαστεί ειδικά για στρατιωτικούς σκοπούς ή για την τήρηση της τάξεως,

- οι ανελκυστήρες φρεάτων ορυχείων,

- οι ανυψωτές θεατρικών μηχανημάτων,

- οι ανελκυστήρες οι εγκατεστημένοι στα μεταφορικά μέσα,

- οι ανελκυστήρες που συνδέονται με μια μηχανή και προορίζονται αποκλειστικά για την προσπέλαση στη θέση εργασίας,

- οι οδοντωτοί σιδηρόδρομοι,

- οι ανελκυστήρες εργοταξίων.

4. Κατά την έννοια της παρούσας οδηγίας:

- εγκαταστάτης ενός ανελκυστήρα είναι το φυσικό ή νομικό πρόσωπο το οποίο αναλαμβάνει την ευθύνη του σχεδιασμού, της κατασκευής, της εγκατάστασης και διάθεσης στην αγορά του ανελκυστήρα, επιθέτει τη σήμανση «CE» και καταρτίζει τη δήλωση πιστότητας «ΕΚ»,

- η διάθεση του ανελκυστήρα στην αγορά πραγματοποιείται όταν ο εγκαταστάτης θέτει για πρώτη φορά τον ανελκυστήρα στη διάθεση του χρήση,

- ως κατασκευαστικά στοιχεία ασφαλείας νοούνται τα απαριθμούμενα στο παράρτημα IV,

- κατασκευαστής των κατασκευαστικών στοιχείων ασφαλείας είναι το φυσικό ή νομικό πρόσωπο το οποίο αναλαμβάνει την ευθύνη του σχεδιασμού, και της κατασκευής των κατασκευαστικών στοιχείων ασφαλείας, και καταρτίζει τη δήλωση πιστότητας «ΕΚ»,

- ως μοντέλο ανεκλυστήρα θεωρείται ο αντιπροσωπευτικός ανελκυστήρας του οποίου ο τεχνικός φάκελλος δείχνει τον τρόπο με τον οποίο θα τηρηθούν οι βασικές απαιτήσεις ασφαλείας στους ανελκυστήρες-παράγωγα του μοντέλου, που ορίζεται με αντικειμενικά κριτήρια και με χρήση απολύτως ομοίων συστατικών στοιχείων ασφαλείας.

Όλες οι επιτρεπόμενες παραλλαγές μεταξύ του μοντέλου και των ανελκυστήρων-παραγώγων του μοντέλου, πρέπει να αναφέρονται σαφώς (με τις ελάχιστες και τις μέγιστες τιμές) στον τεχνικό φάκελο.

Επιτρέπεται να αποδεικνύεται με υπολογισμούς ή/και με τα διαγράμματα σχεδιασμού, η ομοιότητα μιας σειράς συστημάτων ή διατάξεων που ανταποκρίνονται στις βασικές απαιτήσεις ασφαλείας.

5. Όταν, για έναν ανελκυστήρα, οι κίνδυνοι στους οποίους αναφέρεται η παρούσα οδηγία καλύπτονται, εν όλω ή εν μέρει, από ειδικές οδηγίες, η παρούσα οδηγία δεν εφαρμόζεται ή παύει να εφαρμόζεται για τους συγκεκριμένους ανελκυστήρες και κινδύνους, αμέσως μόλις αρχίσει η εφαρμογή των ειδικών οδηγιών.

Άρθρο 2

1. Τα κράτη μέλη λαμβάνουν όλα τα πρόσφορα μέτρα ώστε:

- οι ανελκυστήρες στους οποίους εφαρμόζεται η παρούσα οδηγία να μπορούν να διατεθούν στην αγορά και να τεθούν σε υπηρεσία μόνον εάν δεν θέτουν σε κίνδυνο την ασφάλεια και την υγεία των προσώπων και, κατά περίπτωση, την ασφάλεια των αγαθών εφόσον είναι εγκατεστημένοι και συντηρούνται κατάλληλα και χρησιμοποιούνται κατά προορισμό,

- τα κατασκευαστικά στοιχεία ασφαλείας στα οποία εφαρμόζεται η παρούσα οδηγία να μπορούν να διατεθούν στην αγορά και να τεθούν σε λειτουργία μόνον εάν οι ανελκυστήρες στους οποίους είναι εγκατεστημένα δεν θέτουν σε κίνδυνο την ασφάλεια και την υγεία των προσώπων και, κατά περίπτωση, την ασφάλεια των αγαθών, εφόσον τα στοιχεία αυτά είνα εγκατεστημένα και συντηρούνται κατάλληλα, και χρησιμοποιούνται κατά προορισμό.

2. Τα κράτη μέλη λαμβάνουν όλα τα πρόσφορα μέτρα ώστε ο υπεύθυνος για τη δημιουργία του κτιρίου ή της κατασκευής και ο εγκαταστάτης του ανελκυστήρα αφενός μεν να γνωστοποιούν αμοιβαίως τις αναγκαίες πληροφορίες και αφετέρου να λαμβάνουν τα αναγκαία μέτρα για την ομαλή και ασφαλή λειτουργία του ανελκυστήρα.

3. Τα κράτη μέλη λαμβάνουν όλα τα αναγκαία μέτρα ώστε στα φρέατα των ανελκυστήρων να μην περιλαμβάνονται άλλοι αγωγοί ή εγκαταστάσεις πλην των αναγκαίων για τη λειτουργία ή την ασφάλεια του ανελκυστήρα.

4. Με επιφύλαξη των παραγράφων 1, 2 και 3, η παρούσα οδηγία δεν εμποδίζει τα κράτη μέλη να ορίζουν, τηρουμένης της συνθήκης, τις απαιτήσεις που θεωρούν αναγκαίες ώστε να εξασφαλίζεται η προστασία των προσώπων κατά τη θέση σε υπηρεσία και τη χρήση των εν λόγω ανελκυστήρων, εφόσον αυτό δεν συνεπάγεται μετατροπές των ανελκυστήρων σε σχέση με την παρούσα οδηγία.

5. Τα κράτη μέλη δεν εμποδίζουν, ιδίως κατά τις παντός είδους εκθέσεις και επιδείξεις, την παρουσίαση ανελκυστήρων ή κατασκευαστικών στοιχείων ασφαλείας μη συμφώνων προς τις εν ισχύει κοινοτικές διατάξεις, εφόσον, σε ευδιάκριτη πινακίδα, αναφέρεται τόσο το γεγονός αυτό, όσο και το ότι οι εν λόγω ανελκυστήρες ή τα κατασκευαστικά στοιχεία ασφαλείας δεν μπορούν να αποκτηθούν πριν ο εγκαταστάτης του ανελκυστήρα ή ο κατασκευαστής των στοιχείων ασφαλείας ή ο εγκατεστημένος στην Κοινότητα εντολοδόχος του κατασκευαστή, εξασφαλίσει την πιστότητά τους προς τις εν λόγω διατάξεις. Κατά τις επιδείξεις λαμβάνονται τα ενδεδειγμένα μέτρα ασφαλείας για την προστασία του κοινού.

Άρθρο 3

Οι ανελκυστήρες στους οποίους εφαρμόζεται η παρούσα οδηγία πρέπει να πληρούν τις βασικές απαιτήσεις ασφαλείας και υγείας που περιλαμβάνονται στο παράρτημα I.

Τα κατασκευαστικά στοιχεία ασφαλείας στα οποία εφαρμόζεται η παρούσα οδηγία πρέπει να ικανοποιούν τις βασικές απαιτήσεις ασφαλείας και υγείας του παραρτήματος I ή να επιτρέπουν στους ανελκυστήρες στους οποίους είναι εγκατεστημένα να πληρούν τις εν λόγω βασικές απαιτήσεις.

Άρθρο 4

1. Τα κράτη μέλη δεν μπορούν να απαγορεύσουν, να περιορίσουν ή να παρεμποδίσουν τη διάθεση στην αγορά και τη θέση σε υπηρεσία στο έδαφός τους ανελκυστήρων ή/και στοιχείων ασφαλείας που πληρούν τις απαιτήσεις της παρούσας οδηγίας.

2. Τα κράτη μέλη δεν μπορούν να απαγορεύσουν, να περιορίσουν ή να παρεμποδίσουν τη διάθεση στην αγορά κατασκευαστικών στοιχείων που προορίζονται, κατά δήλωση του κατασκευαστή ή του εγκατεστημένου στην Κοινότητα εντολοδόχου του, να ενσωματωθούν σε ανελκυστήρα στον οποίο εφαρμόζεται η παρούσα οδηγία.

Άρθρο 5

1. Τα κράτη μέλη θεωρούν σύμφωνους προς το σύνολο των διατάξεων της παρούσας οδηγίας, συμπεριλαμβανομένων των διαδικασιών αξιολόγησης της πιστότητας του κεφαλαίου II, τους ανελκυστήρες και τα κατασκευαστικά στοιχεία ασφαλείας που φέρουν τη σήμανση «CE» και συνοδεύονται από τη δήλωση πιστότητας «ΕΚ» που αναφέρεται στο παράρτημα II.

Ελλείψει εναρμονισμένων προτύπων, τα κράτη μέλη λαμβάνουν τα κατά την κρίση τους δέοντα μέτρα ώστε να γνωστοποιούνται στους ενδιαφερομένους τα υφιστάμενα εθνικά τεχνικά πρότυπα και προδιαγραφές που θεωρούνται σημαντικά ή χρήσιμα για την ορθή εφαρμογή των βασικών απαιτήσεων ασφαλείας και υγείας του παραρτήματος I.

2. Εφόσον εθνικό πρότυπο το οποίο αποτελεί μεταγραφή εναρμονισμένου προτύπου σε εθνικό δίκαιο και του οποίου τα στοιχεία έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων καλύπτει μία ή περισσότερες βασικές απαιτήσεις ασφαλείας και υγείας

- ο ανελκυστήρας που κατασκευάζεται σύμφωνα με το πρότυπο αυτό τεκμαίρεται σύμφωνος προς τις σχετικές βασικές απαιτήσεις,

ή

- το κατασκευαστικό στοιχείο ασφαλείας που παράγεται σύμφωνα με το πρότυπο αυτό τεκμαίρεται ότι επιτρέπει στον ανελκυστήρα επί του οποίου θα τοποθετηθεί σωστά να τηρήσει τις σχετικές βασικές απαιτήσεις.

Τα κράτη μέλη δημοσιεύουν τα στοιχεία των εθνικών προτύπων που αποτελούν μεταγραφή των εναρμονισμένων προτύπων σε εθνικό δίκαιο.

3. Τα κράτη μέλη εξασφαλίζουν τη λήψη των καταλλήλων μέτρων ώστε οι κοινωνικοί εταίροι να μπορούν να ασκούν επιρροή, σε εθνικό επίπεδο, στη διαδικασία κατάρτισης και ενημέρωσης των εναρμονισμένων προτύπων.

Άρθρο 6

1. Όταν ένα κράτος μέλος ή η Επιτροπή θεωρεί ότι τα εναρμονισμένα πρότυπα τα οποία αναφέρονται στο άρθρο 5 παράγραφος 2 δεν ανταποκρίνονται πλήρως στις σχετικές βασικές απαιτήσεις του άρθρου 3, η Επιτροπή ή το κράτος μέλος προσφεύγει στην επιτροπή η οποία έχει συσταθεί δυνάμει της οδηγίας 83/189/ΕΟΚ, αιτιολογώντας την ενέργειά της. Η επιτροπή γνωμοδοτεί επειγόντως.

Λαμβανομένης υπόψη της γνώμης της επιτροπής, η Επιτροπή ανακοινώνει στα κράτη μέλη αν πρέπει ή όχι να αποσυρθούν τα σχετικά πρότυπα από τις δημοσιεύσεις που αναφέρονται στο άρθρο 5 παράγραφος 2.

2. Η Επιτροπή μπορεί να θεσπίσει κάθε κατάλληλο μέτρο προκειμένου να εξασφαλίσει την ενιαία πρακτική εφαρμογή της παρούσας οδηγίας, με τη διαδικασία της παραγράφου 3.

3. Η Επιτροπή επικουρείται από μια μόνιμη επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

Η μόνιμη επιτροπή θεσπίζει τον εσωτερικό κανονισμό της.

Ο αντιπρόσωπος της Επιτροπής υποβάλλει στη μόνιμη επιτροπή σχέδιο των μέτρων που θα πρέπει να ληφθούν. Η εν λόγω επιτροπή διατυπώνει τη γνώμη της για το σχέδιο αυτό μέσα σε προθεσμία που ορίζει ο πρόεδρος ανάλογα με τον επείγοντα χαρακτήρα του θέματος, και αν χρειαστεί προβαίνει σε ψηφοφορία. Η γνώμη καταχωρείται στα πρακτικά 7 επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή λαμβάνει ιδιαίτερα υπόψη τη γνώμη της μόνιμης επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

4. Η μόνιμη επιτροπή μπορεί εξάλλου να εξετάσει κάθε θέμα εφαρμογής της παρούσας οδηγίας που θέτει ο πρόεδρός της, είτε ιδία πρωτοβουλία είτε αιτήσει κράτους μέλους.

Άρθρο 7

1. Όταν κράτος μέλος διαπιστώσει ότι ανελκυστήρας ή κατασκευαστικό στοιχείο ασφαλείας που φέρουν τη σήμανση «CE» και χρησιμοποιούνται κατά προορισμό ενδέχεται να θέσουν σε κίνδυνο την ασφάλεια των προσώπων ή των αγαθών, λαμβάνει κάθε αναγκαίο μέτρο προκείμενου να αποσύρει τον ανελκυστήρα ή το κατασκευαστικό στοιχείο ασφαλείας από την αγορά, να απαγορεύσει τη διάθεσή του στην αγορά, τη θέση του σε λειτουργία ή να περιορίσει την ελεύθερη κυκλοφορία του.

Το κράτος μέλος ενημερώνει αμέσως την Επιτροπή για το μέτρο αυτό και αναφέρει τους λόγους της απόφασής του, και, ειδικότερα, εάν το ότι η μη συμμόρφωση οφείλεται:

α) στην παράβαση των βασικών απαιτήσεων του άρθρου 3 7

β) στην κακή εφαρμογή των προτύπων του άρθρου 5 παράγραφος 2 7

γ) σε κενό των ίδιων των προτύπων του άρθρου 5 παράγραφος 2.

2. Η Επιτροπή πραγματοποιεί διαβουλεύσεις με τα ενδιαφερόμενα μέρη το συντομότερο δυνατόν και αν διαπιστώσει:

- ότι τα μέτρα είναι αιτιολογημένα, ενημερώνει αμέσως το κράτος μέλος που ανέλαβε την πρωτοβουλία, καθώς και τα άλλα κράτη μέλη 7 όταν η απόφαση που αναφέρεται στην παράγραφο 1 οφείλεται σε κενό των προτύπων, η Επιτροπή, ύστερα από διαβούλευση με τα ενδιαφερόμενα μέρη, υποβάλλει το ζήτημα στην επιτροπή του άρθρου 6 παράγραφος 1, εφόσον το κράτος μέλος που έλαβε την απόφαση σκοπεύει να τη διατηρήσει, και κινεί τη διαδικασία του άρθρου 6 παράγραφος 1,

- ότι τα μέτρα δεν είναι αιτιολογημένα, ενημερώνει αμέσως το κράτος μέλος που ανέλαβε την πρωτοβουλία καθώς και τον εγκαταστάτη του ανελκυστήρα, τον κατασκευαστή των κατασκευαστικών στοιχείων ασφαλείας ή τον εντολοδόχο του που είναι εγκατεστημένος στην Κοινότητα.

3. Αν ανελκυστήρας ή κατασκευαστικό στοιχείο ασφαλείας μη σύμφωνο προς τις διατάξεις φέρει τη σήμανση «CE», το αρμόδιο κράτος μέλος λαμβάνει τα κατάλληλα μέτρα εναντίον του επιθέσαντος τη σήμανση και ενημερώνει σχετικά την Επιτροπή και τα άλλα κράτη μέλη.

4. Η Επιτροπή μεριμνά ώστε τα κράτη μέλη να ενημερώνονται για την πορεία και τα αποτελέσματα της διαδικασίας.

ΚΕΦΑΛΑΙΟ II Διαδικασία αξιολόγησης της πιστότητας

Άρθρο 8

1. Πριν από τη διάθεση στην αγορά των κατασκευαστικών στοιχείων ασφαλείας των οποίων ο κατάλογος περιλαμβάνεται στο παράρτημα IV, ο κατασκευαστής τους ή ο εγκατεστημένος στην Κοινότητα εντολοδόχος του οφείλει:

α) i) είτε να υποβάλει το μοντέλο του κατασκευαστικού στοιχείου ασφαλείας σε εξέταση τύπου «ΕΚ» σύμφωνα με το παράρτημα V και σε ελέγχους της παραγωγής από έναν κοινοποιημένο οργανισμό σύμφωνα με το παράρτημα XI,

ii) είτε να υποβάλει το μοντέλο του κατασκευαστικού στοιχείου ασφαλείας σε εξέταση τύπου «ΕΚ» σύμφωνα με το παράρτημα V και να εφαρμόζει ένα σύστημα διασφάλισης της ποιότητας σύμφωνα με το παράρτημα VIII για τον έλεγχο της παραγωγής,

iii) είτε να εφαρμόζει σύστημα πλήρους διασφάλισης της ποιότητας σύμφωνα με το παράρτημα IX 7

β) να επιθέτει τη σήμανση «CE» σε κάθε κατασκευαστικό στοιχείο ασφαλείας και να συντάσσει δήλωση πιστότητας της οποίας τα στοιχεία περιλαμβάνονται στο παράρτημα II λαμβάνοντας υπόψη τις απαιτήσεις του χρησιμοποιουμένου παραρτήματος (κατά περίπτωση, παράρτημα VIII, IX ή XI) 7

γ) να τηρεί αντίγραφο της δήλωσης πιστότητας επί δέκα έτη από την τελευταία ημερομηνία κατασκευής του κατασκευαστικού στοιχείου ασφαλείας.

2. Πριν από τη διάθεσή του στην αγορά, ο ανελκυστήρας αποτελεί αντικείμενο των ακόλουθων διαδικασιών:

i) είτε, αν έχει σχεδιαστεί σύμφωνα με ανελκυστήρα ο οποίος έχει υποβληθεί στην εξέταση τύπου «ΕΚ» του παρατήματος V, έχει κατασκευαστεί, εγκατασταθεί και δοκιμαστεί με χρήση:

- του τελικού ελέγχου του παραρτήματος VI, ή

- του συστήματος διασφάλισης ποιότητας του παραρτήματος XII ή

- του συστήματος διασφάλισης ποιότητας του παραρτήματος XIV.

Οι φάσεις σχεδιασμού και κατασκευής αφενός και εγκατάστασης και δοκιμών αφετέρου μπορούν να γίνουν στον ίδιο ανελκυστήρα 7

ii) είτε, αν έχει σχεδιαστεί σύμφωνα με μοντέλο ανελκυστήρα που έχει υποβληθεί στην εξέταση τύπου «ΕΚ» του παρατήματος V, έχει κατασκευαστεί, εγκατασταθεί και δοκιμαστεί με χρήση:

- του τελικού ελέγχου του παραρτήματος VI, ή

- του συστήματος διασφάλισης ποιότητας του παραρτήματος XII, ή

- του συστήματος διασφάλισης ποιότητας του παραρτήματος XIV 7

iii) είτε, αν έχει σχεδιαστεί σύμφωνα με ανελκυστήρα για τον οποίο έχει χρησιμοποιηθεί σύστημα διασφάλισης ποιότητας σύμφωνο προς το παράρτημα XIII, συμπληρωμένο από έλεγχο σχεδιασμού, αν αυτός δεν είναι πλήρως σύμφωνος προς τα εναρμονισμένα πρότυπα, έχει κατασκευασθεί, εγκατασταθεί και δοκιμαστεί με χρήση επίσης:

- του τελικού ελέγχου του παραρτήματος VI

ή

- του συστήματος διασφάλισης ποιότητας του παραρτήματος XII,

ή

- του συστήματος διασφάλισης ποιότητας του παραρτήματος XIV 7

iv) είτε έχει υποβληθεί στη διαδικασία εξακρίβωσης κατά μονάδα, του παραρτήματος X, από κοινοποιημένο οργανισμό 7

v) είτε έχει υποβληθεί σε σύστημα διασφάλισης ποιότητας, σύμφωνο με το παράρτημα XIII, συμπληρωμένο με έλεγχο σχεδιασμού, αν αυτός δεν τηρεί πλήρως τα εναρμονισμένα πρότυπα.

Στις περιπτώσεις των σημείων i), ii) και iii), ο υπεύθυνος σχεδιασμού χορηγεί στον υπεύθυνο κατασκευής, εγκατάστασης και δοκιμών κάθε αναγκαία τεκμηρίωση και υπόδειξη ώστε οι εργασίες αυτές να διενεργηθούν με κάθε ασφάλεια.

3. Σε όλες τις περιπτώσεις της παραγράφου 2:

- ο εγκαταστάτης επιθέτει τη σήμανση «CE» στον ανελκυστήρα και συντάσσει δήλωση πιστότητας, της οποίας τα στοιχεία περιλαμβάνονται στο παράρτημα II λαμβάνοντας υπόψη τις προδιαγραφές του χρησιμοποιουμένου παραρτήματος (κατά περίπτωση, παράρτημα VI, X, XII, XIII ή XIV),

- ο εγκαταστάτης οφείλει να κρατά αντίγραφο της δήλωσης πιστότητας επί δέκα έτη από την ημερομηνία διάθεσης του ανελκυστήρα στην αγορά,

- η Επιτροπή, τα κράτη μέλη και οι άλλοι κοινοποιημένοι οργανισμοί μπορούν να ζητήσουν από τον εγκαταστάτη αντίγραφο της δήλωσης πιστότητας και των πρακτικών των δοκιμών που αφορούν τον τελικό έλεγχο.

4. α) Όταν οι ανελκυστήρες ή τα κατασκευαστικά στοιχεία ασφαλείας αποτελούν αντικείμενο άλλων οδηγιών, οι οποίες αφορούν άλλα θέματα και προβλέπουν σήμανση «CE», η εν λόγω σήμανση υποδηλώνει την πιστότητα του ανελκυστήρα ή του κατασκευαστικού στοιχείου ασφαλείας προς τις διατάξεις και αυτών των άλλων οδηγιών 7

β) εάν ωστόσο μία ή περισσότερες από τις οδηγίες αυτές επιτρέπουν στον κατασκευαστή να επιλέξει, στη διάρκεια μεταβατικής περιόδου, το σύστημα που θα εφαρμόζει, η σήμαση «CE» υποδηλώνει την πιστότητα μόνον προς τις διατάξεις των οδηγιών που εφαρμόζει ο εγκαταστάτης του ανελκυστήρα ή ο κατασκευαστής των στοιχείων ασφαλείας. Στην περίπτωση αυτή, τα στοιχεία των εν λόγω οδηγιών, όπως έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων, πρέπει να αναγράφονται στα έγγραφα, φύλλα ή οδηγίες που απαιτούνται από τις συγκεκριμένες οδηγίες και συνοδεύουν τον εν λόγω ανελκυστήρα ή το κατασκευαστικό στοιχείο ασφαλείας.

5. Όταν ούτε ο εγκαταστάτης του ανελκυστήρα, ούτε ο κατασκευαστής των στοιχείων ασφαλείας, ούτε ο εγκατεστημένος στην Κοινότητα εντολοδόχος του, δεν ικανοποιούν τις υποχρεώσεις των προηγουμένων παραγράφων, τις εν λόγω υποχρεώσεις υπέχει κάθε πρόσωπο που διαθέτει τον ανελκυστήρα ή το κατασκευαστικό στοιχείο ασφαλείας στην αγορά της Κοινότητας. Τις ίδιες υποχρεώσεις υπέχουν και τα πρόσωπα που κατασκευάζουν τον ανελκυστήρα ή το κατασκευαστικό στοιχείο ασφαλείας για ίδια χρήση.

Άρθρο 9

1. Τα κράτη μέλη γνωστοποιούν στην Επιτροπή και στα υπόλοιπα κράτη μέλη τους οργανισμούς που έχουν επιφορτίσει με την εκτέλεση των διαδικασιών του άρθρου 8, καθώς και τα συγκεκριμένα καθήκοντα και τις διαδικασίες εξέτασης που τους έχουν αναθέσει και τους αριθμούς αναγνώρισης που τους έχουν εκ των προτέρων χορηγηθεί από την Επιτροπή.

Η Επιτροπή δημοσιεύει ενημερωτικώς στην Επίσημη Εφημερίδα των Ευρωπαϊκών Κοινοτήτων κατάλογο των κοινοποιημένων οργανισμών με τους αριθμούς αναγνώρισής τους και με τα καθήκοντα για τα οποία έχουν κοινοποιηθεί. Η Επιτροπή φροντίζει για την ενημέρωση του καταλόγου αυτού.

2. Τα κράτη μέλη εφαρμόζουν τα κριτήρια που προβλέπονται στο παράρτημα VII για την αξιολόγηση των κοινοποιημένων οργανισμών. Οι οργανισμοί που πληρούν τα προβλεπόμενα κριτήρα αξιολόγησης στα οικεία εναρμονισμένα πρότυπα τεκμαίρεται ότι ανταποκρίνονται στα κριτήρια αυτά.

3. Το κράτος μέλος που έχει κοινοποιήσει έναν οργανισμό οφείλει να ανακαλέσει την κοινοποίηση, εάν διαπιστώσει ότι ο οργανισμός αυτός δεν πληροί πλέον τα κριτήρια του παραρτήματος VII. Ενημερώνει αμέσως την Επιτροπή και τα άλλα κράτη μέλη.

ΚΕΦΑΛΑΙΟ III Σήμανση «CE»

Άρθρο 10

1. Η σήμανση πιστότητας «ΕΚ» αποτελείται από το ακρωνύμιο «CE». Το παράρτημα III περιλαμβάνει το σχετικό υπόδειγμα.

2. Η σήμανση «CE» πρέπει να επιτίθεται σε κάθε θαλαμίσκο ανελκυστήρα κατά τρόπο σαφή και ευδιάκριτο, σύμφωνα με το σημείο 5 του παραρτήματος I, καθώς και σε όλα τα κατασκευαστικά στοιχεία ασφαλείας που απαριθμούνται στο παράρτημα IV ή, αν αυτό δεν είναι δυνατόν, σε ετικέτα προσαρτημένη στο κατασκευαστικό στοιχείο ασφαλείας.

3. Απαγορεύεται η επίθεση επί των ανελκυστήρων ή των κατασκευαστικών στοιχείων ασφαλείας σημάνσεων δυναμένων να παραπλανήσουν τους τρίτους ως προς τη σημασία και τη γραφική απεικόνιση της σήμανσης «CE». Οποιαδήποτε άλλη σήμανση μπορεί να επιτίθεται επί των ανελκυστήρων των κατασκευαστικών στοιχείων ασφαλείας, εφόσον δεν καθιστά λιγότερο ευδιάκριτη ή ευανάγωστη τη σήμανση «CE».

4. Με επιφύλαξη του άρθρου 7:

α) κάθε αντικανονική επίθεση της σήμανσης «CE» που διαπιστώνεται από κράτος μέλος, συνεπάγεται την υποχρέωση για τον εγκαταστάτη του ανελκυστήρα, τον κατασκευαστή των κατασκευαστικών στοιχείων ασφαλείας ή τον εγκατεστημένο στην Κοινότητα εντολοδόχο του εν λόγω κατασκευαστή, να μεριμνήσει για την πιστότητα του σχετικού προϊόντος προς τις προδιαγραφές περί τη σήμανση «CE» και την παύση της παράβασης υπό τους όρους που επιβάλλει αυτό το κράτος μέλος 7

β) αν το προϊόν συνεχίζει να μην είναι σύμφωνο προς τις σχετικές προδιαγραφές το κράτος μέλος οφείλει να λάβει όλα τα ενδεδειγμένα μέτρα ώστε να περιοριστεί ή να απαγορευθεί η διάθεση στην αγορά του συγκεκριμένου κατασκευαστικού στοιχείου ασφαλείας ή να αποσυρθεί αυτό από την αγορά και να απαγορευθεί η χρήση του ανελκυστήρα ενημερώνοντας και τα άλλα κράτη μέλη σύμφωνα με τις διαδικασίες του άρθρου 7 παράγραφος 4.

ΚΕΦΑΛΑΙΟ IV Τελικές διατάξεις

Άρθρο 11

Κάθε απόφαση που λαμβάνεται κατ' εφαρμογή της παρούσας οδηγίας και οδηγεί στον περιορισμό:

- της διάθεσης στην αγορά ή/και της θέσης σε υπηρεσία ή/και της χρήσης του ανελκυστήρα,

- της διάθεσης στην αγορά ή/και της θέσης σε υπηρεσία του κατασκευαστικού στοιχείου ασφαλείας,

αιτιολογείται επακριβώς και κοινοποιείται στον ενδιαφερόμενο το συντομότερο δυνατό με ένδειξη των δυνατοτήτων προσφυγής που προσφέρει η νομοθεσία του αντίστοιχου κράτους μέλους, καθώς και των σχετικών προθεσμιών κατάθεσής της.

Άρθρο 12

Η Επιτροπή λαμβάνει τα αναγκαία μέτρα προκειμένου να είναι διαθέσιμα τα στοιχεία σχετικά με την καταγραφή όλων των αποφάσεων που αφορούν την εφαρμογή της παρούσας οδηγίας.

Άρθρο 13

Οι οδηγίες 84/528/ΕΟΚ και 84/529/ΕΟΚ καταργούνται από τις . . . (11*).

Άρθρο 14

Η παρούσα οδηγία συγκαταλέγεται στις οδηγίες του άρθρου 2 παράγραφος 3 της οδηγίας 89/106/ΕΟΚ.

Άρθρο 15

1. Τα κράτη μέλη θεσπίζουν και δημοσιεύουν, πριν από τ.. . . . (12**) τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ενημερώνουν αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

Τα κράτη μέλη εφαρμόζουν τις διατάξεις αυτές από τ.. . . . (13*).

2. Τα κράτη δέχονται, για το χρονικό διάστημα έως τις . . . (14**):

- τη διάθεση στην αγορά και τη θέση σε υπηρεσία ανελκυστήρων,

- τη διάθεση στην αγορά και τη θέση σε υπηρεσία κατασκευαστικών στοιχείων ασφαλείας,

σύμφωνων προς την ισχύουσα νομοθεσία τους κατά την ημερομηνία έκδοσης της παρούσας οδηγία.

3. Τα κράτη μέλη ανακοινώνουν στην Επιτροπή το κείμενο των διατάξεων εθνικού δικαίου που θεσπίζουν στον τομέα ο οποίος διέπεται από την παρούσα οδηγία.

Άρθρο 16

Στις . . . (15***) το αργότερο, η Επιτροπή, σε συνεννόηση με την επιτροπή που αναφέρεται στο άρθρο 6 παράγραφος 3 και βάσει εκθέσων που υποβάλλουν τα κράτη μέλη, θα επανεξετάσει τη λειτουργία των διαδικασιών της παρούσας οδηγίας και θα υποβάλει τις δέοσυσες προτάσεις τροποποίησης.

Άρθρο 17

Η παρούσα οδηγία απευθύνεται στα κράτη μέλη.

. . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 62 της 11. 3. 1992, σ. 4 και ΕΕ αριθ. C 180 της 2. 7. 1993, σ. 11.

(2) ΕΕ αριθ. C 287 της 4. 11. 1992, σ. 2.

(3) Γνώμη του Ευρωπαϊκού Κοινοβουλίου που διατυπώθηκε στις 29 Οκτωβρίου 1992 (ΕΕ αριθ. C 305 της 23. 11. 1992, σ. 114), κοινή θέση της . . . (δεν έχει ακόμη δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμη δημοσιευθεί στην Επίσημη Εφημερίδα).

(4) ΕΕ αριθ. L 300 της 19. 11. 1984, σ. 86. Οδηγία όπως τροποποιήθηκε τελευταία από την οδηγία 90/486/ΕΟΚ (ΕΕ αριθ. L 270 της 2. 10. 1990, σ. 21).

(5) ΕΕ αριθ. L 300 της 19. 11. 1984, σ. 72. Οδηγία όπως τροποποιήθηκε τελευταία από την οδηγία 88/665/ΕΟΚ (ΕΕ αριθ. L 382 της 31. 12. 1988, σ. 42).

(6) ΕΕ αριθ. L 384 της 31. 12. 1986, σ. 12.

(7) ΕΕ αριθ. L 198 της 22. 7. 1991, σ. 16.

(8) ΕΕ αριθ. L 220 της 30. 8. 1993, σ. 23.

(9) ΕΕ αριθ. L 109 της 26. 4. 1983, σ. 8. Οδηγία όπως τροποποιήθηκε τελευταία από την οδηγία 94/10/ΕΚ του Κοινοβουλίου και του Συμβουλίου (ΕΕ αριθ. L 100 της 19. 4. 1994, σ. 30).

(10) ΕΕ αριθ. L 40 της 11. 2. 1989, σ. 12.

(11*) Οι ημερομηνίες θα καθοριστούν 48 μήνες μετά την έγκριση της παρούσας οδηγίας.

(12**) 18 μήνες από την ημερομηνία έκδοσης της παρούσας οδηγίας.

(13*) 24 μήνες από την ημερομηνία έκδοσης της παρούσας οδηγίας.

(14**) 48 μήνες από την ημερομηνία έκδοσης της παρούσας οδηγίας.

(15***) 84 μήνες μέτα την έγκριση της παρούσας οδηγίας.

ΠΑΡΑΡΤΗΜΑ I

ΒΑΣΙΚΕΣ ΑΠΑΙΤΗΣΕΙΣ ΑΣΦΑΛΕΙΑΣ ΚΑΙ ΥΓΕΙΑΣ ΣΧΕΤΙΚΑ ΜΕ ΤΟ ΣΧΕΔΙΑΣΜΟ ΚΑΙ ΤΗΝ ΚΑΤΑΣΚΕΥΗ ΤΩΝ ΑΝΕΛΚΥΣΤΗΡΩΝ ΚΑΙ ΤΩΝ ΚΑΤΑΣΚΕΥΑΣΤΙΚΩΝ ΣΤΟΙΧΕΙΩΝ ΑΣΦΑΛΕΙΑΣ

ΠΡΟΚΑΤΑΡΚΤΙΚΕΣ ΠΑΡΑΤΗΡΗΣΕΙΣ

1. Οι υποχρεώσεις που προβλέπονται από τις βασικές απαιτήσεις ασφαλείας και υγείας εφαρμόζονται μόνον όταν ο αντίστοιχος κίνδυνος υπάρχει κατά τη χρησιμοποίηση του συγκεκριμένου ανελκυστήρα ή του στοιχείου ασφαλείας υπό τις συνθήκες που προβλέπονται από τον εγκαταστάτη του ανελκυστήρα ή τον κατασκευαστή των κατασκευαστικών στοιχείων ασφαλείας.

2. Οι βασικές απαιτήσεις ασφαλείας και υγείας στην οδηγία είναι επιτακτικές. Ωστόσο, εάν ληφθεί υπόψη η κατάσταση της τεχνικής, οι στόχοι που καθορίζουν ενδέχεται να μην επιτυγχάνονται. Στην περίπτωση αυτή, και στο μέτρο του δυνατού, ο ανελκυστήρας ή το κατασκευαστικό στοιχείο ασφαλείας πρέπει να σχεδιάζεται και να κατασκευάζεται έτσι ώστε να τείνει προς τους στόχους αυτούς.

3. Ο κατασκευαστής του κατασκευαστικού στοιχείου ασφαλείας και ο εγκαταστάτης του ανελκυστήρα πρέπει να πραγματοποιούν ανάλυση των κινδύνων ώστε να εξετάζουν σε ποιούς είναι εκτεθειμένο το προϊόν τους και στη συνέχεια να σχεδιάζουν και να κατασκευάζουν το προϊόν με βάση την ανάλυση αυτή.

4. Κατά το άρθρο 14, οι βασικές απαιτήσεις της οδηγίας 89/106/ΕΟΚ που δεν περιλαμβάνονται στην παρούσα οδηγία εφαρμόζονται επί των ανελκυστήρων.

1. ΓΕΝΙΚΑ

1.1. Εφαρμογή της οδηγίας 89/392/ΕΟΚ όπως τροποποιήθηκε από τις οδηγίες 91/368/ΕΟΚ, 93/44/ΕΟΚ και 93/68/ΕΟΚ.

Εφόσον υφίσταται ο σχετικός κίνδυνος και δεν αντιμετωπίζεται στο παρόν παράρτημα, ισχύουν οι βασικές απαιτήσεις ασφαλείας και υγείας του παραρτήματος I της οδηγίας 89/392/ΕΟΚ και, εν πάση περιπτώσει, ισχύει η βασική απαίτηση του σημείου 1.1.2 του παραρτήματος I της οδηγίας 89/392/ΕΟΚ.

1.2. Θαλαμίσκος

Ο θαλαμίσκος πρέπει να είναι σχεδιασμένος και κατασκευασμένος έτσι ώστε να προσφέρει χώρο και ανθεκτικότητα αντιστοιχούσα στο μέγιστο δυνατό αριθμό προσώπων και στο ονομαστικό φορτίο του ανελκυστήρα, όπως ορίζονται από τον εγκαταστάτη.

Όταν ο ανελκυστήρας προορίζεται για τη μεταφορά ατόμων με ειδικές ανάγκες, ο θαλαμίσκος πρέπει να είναι σχεδιασμένος και κατασκευασμένος έτσι ώστε να επιτρέπει τη χρήση αυτή.

1.3. Μέσα ανάρτησης και στήριξης

Τα μέσα ανάρτησης ή/και στήριξης του θαλαμίσκου, των συνδέσεών του, και οι σχετικές απολήξεις τους πρέπει να επιλέγονται και να σχεδιάζονται ούτως ώστε να εξασφαλίζουν ικανοποιητικό επίπεδο συνολικής ασφαλείας και να ελαχιστοποιούν τους κινδύνους πτώσης του θαλαμίσκου, εάν ληφθούν υπόψη οι συνθήκες χρησιμοποίησης, τα υλικά και οι συνθήκες κατασκευής.

Τα μέσα ανάρτησης του θαλαμίσκου, εφόσον είναι συρματόσχοινα ή αλυσίδες, πρέπει να είναι διπλά, και το καθένα να είναι εφοδιασμένο με ανεξάρτητο σύστημα αγκύρωσης. Τα συρματόσχοινα ή οι αλυσίδες δεν πρέπει να έχουν συνδέσεις ή ματίσματα, παρά μόνον όπου αυτό χρειάζεται για τη στερέωση ή για να σχηματιστεί βρόχος (θηλιά).

1.4. Έλεγχος των καταπονήσεων (περιλαμβανομένης της υπερβολικής ταχύτητας)

1.4.1. Οι ανελκυστήρες πρέπει να σχεδιάζονται, να κατασκευάζονται και να εγκαθίστανται κατά τρόπον ώστε να είναι αδύνατο να εκτελούν εντολές χειρισμών όταν το φορτίο υπερβαίνει την ονομαστική τιμή.

1.4.2. Οι ανελκυστήρες πρέπει να είναι εξοπλισμένοι με διάταξη για τον περιορισμό της ανάπτυξης υπερβολικής ταχύτητας. Η απαίτηση αυτή δεν εφαρμόζεται στους ανελκυστήρες οι οποίοι, λόγω του σχεδιασμού του συστήματος κίνησης, δεν είναι δυνατό να αναπτύξουν υπερβολική ταχύτητα.

1.4.3. Οι ταχυκίνητοι ανελκυστήρες πρέπει να είναι εφοδασμένοι με διάταξη ελέγχου και ρύθμισης της ταχύτητας.

1.4.4. Οι ανελκυστήρες στους οποίους χρησιμοποιούνται τροχαλίες τριβής πρέπει να σχεδιάζονται κατά τρόπον ώστε να εξασφαλίζεται η σταθερότητα των συρματοσχοίνων έλξεως επί της τροχαλίας.

1.5. Μηχανισμός

1.5.1. Κάθε ανελκυστήρας προσώπων πρέπει να διαθέτει ιδιαίτερη μηχανή. Η απαίτηση αυτή δεν αφορά τους ανελκυστήρες που αντί για αντίβαρα έχουν δεύτερο θαλαμίσκο.

1.5.2 Ο εγκαταστάτης του ανελκυστήρα μεριμνά ώστε η μηχανή και τα συναφή συστήματα του ανελκυστήρα να είναι προσπελάσιμα μόνο για συντήρηση και περιπτώσεις επείγουσας ανάγκης.

1.6. Όργανα ελέγχου

1.6.1. Τα όργανα ελέγχου των ανελκυστήρων οι οποίοι προορίζονται να χρησιμοποιούνται από μη συνοδευόμενα άτομα με ειδικές ανάγκες πρέπει να είναι σχεδιασμένα και διατεταγμένα κατά κατάλληλο τρόπο.

1.6.2. Η λειτουργία των οργάνων ελέγχου πρέπει να επισημαίνεται σαφώς.

1.6.3. Τα κυκλώματα κλήσης συστοιχίας ανελκυστήρων μπορούν να είναι κοινά ή διασυνδεδεμένα.

1.6.4. Η ηλεκτρική εγκατάσταση και η συνδεσμολογία πρέπει να γίνονται κατά τρόπον ώστε:

- να αποκλείεται κάθε σύγχυση με κυκλώματα που δεν ανήκουν στον ανελκυστήρα,

- να είναι δυνατή η υπό φορτίο μεταγωγή του ηλεκτρικού κυκλώματος κίνησης,

- οι κινήσεις του ανελκυστήρα να εξαρτώνται από μηχανισμούς ασφαλείας που θα περιλαμβάνονται σε σύστημα χειρισμού με δικές του διατάξεις ασφαλείας,

- βλάβη της ηλεκτρικής εγκατάστασης να μην δημιουργεί επικίνδυνη κατάσταση.

2. ΚΙΝΔΥΝΟΙ ΓΙΑ ΕΚΤΟΣ ΘΑΛΑΜΙΣΚΟΥ ΠΡΟΣΩΠΑ

2.1. Ο ανελκυστήρας πρέπει να είναι σχεδιασμένος και κατασκευασμένος κατά τρόπον ώστε προσπέλαση στο χώρο διαδρομής του θαλαμίσκου να είναι δυνατή μόνο για συντήρηση και περιπτώσεις επείγουσας ανάγκης. Πριν πρόσωπο εισέλθει στο χώρο αυτό, πρέπει να καθίσταται αδύνατη η συνήθης χρήση του ανελκυστήρα.

2.2. Ο ανελκυστήρας πρέπει να κατασκευάζεται και να σχεδιάζεται ούτως ώστε να εμποδίζεται τυχόν σύνθλιψη όταν ο θαλαμίσκος βρίσκεται σε μία από τις ακραίες θέσεις της διαδρομής του.

Τούτο μπορεί να επιτευχθεί εφόσον προβλεφθεί ελεύθερος χώρος ή καταφύγιο πέραν των ακραίων θέσεων.

Σε ειδικές περιπτώσεις, και μη θιγομένης της δυνατότητας των κρατών μελών να εκφράσουν την προηγούμενη συμφωνία τους, ιδίως σε υφιστάμενα κτίρια, όταν δεν είναι δυνατό να εφαρμοσθεί η προαναφερόμενη λύση μπορούν να προβλέπονται άλλα κατάλληλα μέσα για την αποφυγή του κινδύνου αυτού.

2.3. Τα επίπεδα εισόδου και εξόδου στον/από τον θαλαμίσκο πρέπει να διαθέτουν θύρες φρέατος στους ορόφους οι οποίες να έχουν μηχανικά επαρκή ανθεκτικότητα, σε σχέση με τις προβλεπόμενες συνθήκες χρήσης.

Μια διάταξη διασυνδεδεμένης ασφάλισης πρέπει να αποκλείει, υπό συνθήκες κανονικής λειτουργίας:

- ελεγχόμενη ή μη κίνηση του θαλαμίσκου, εφόσον όλες οι θύρες του φρέατος στους ορόφους δεν είναι κλειστές και ασφαλισμένες,

- άνοιγμα θύρας ορόφου, εάν ο θαλαμίσκος δεν έχει σταματήσει και δεν βρίσκεται στον προβλεπόμενο όροφο,

επιτρέπονται ωστόσο όλες οι κινήσεις διόρθωσης της στάθμης στο επίπεδο του ορόφου, με ανοικτές τις θύρες, σε συγκεκριμένες ζώνες, υπό τον όρο ότι η ταχύτητα διόρθωσης της στάθμης θα ελέγχεται.

3. ΚΙΝΔΥΝΟΙ ΓΙΑ ΠΡΟΣΩΠΑ ΕΝΤΟΣ ΘΑΛΑΜΙΣΚΟΥ

3.1. Οι θαλαμίσκοι των ανελκυστήρων πρέπει να είναι εντελώς κλειστοί, με τοιχώματα, περιλαμβανομένων των πατωμάτων και των οροφών, πλήρη, εξαιρουμένων των ανοιγμάτων εξαερισμού, και εξοπλισμένοι με πλήρεις θύρες. Οι θύρες των θαλαμίσκων πρέπει να είναι σχεδιασμένες και εγκατεστημένες έτσι ώστε ο θαλαμίσκος να μην μπορεί να κινηθεί παρά μόνο για την προβλεπόμενη στην πρώτη περίπτωση του σημείου 2.3 επαναφορά, εφόσον οι θύρες δεν είναι κλειστές, και να σταματά σε περίπτωση που οι θύρες ανοίξουν.

Οι θύρες των θαλαμίσκων πρέπει να παραμένουν κλειστές και κλειδωμένες σε περίπτωση στάσης μεταξύ δύο επιπέδων εφόσον υπάρχει κίνδυνος πτώσης μεταξύ του θαλαμίσκου και του φρέατος ή ελλείψει φρέατος.

3.2. Ο θαλαμίσκος πρέπει να είναι εφοδιασμένος με διατάξεις που εμποδίζουν την ελεύθερη πτώση ή ανεξέλεγκτες ανοδικές κινήσεις του θαλαμίσκου οφειλόμενες σε βλάβη του κυκλώματος τροφοδότησης ή κατασκευαστικού στοιχείου.

Η διάταξη που εμποδίζει την ελεύθερη πτώση του θαλαμίσκου πρέπει να είναι ανεξάρτητη από τα μέσα ανάρτησης του θαλαμίσκου.

Η διάταξη αυτή πρέπει να σταματά το θαλαμίσκο όταν βρίσκεται υπό το ονομαστικό του φορτίο και έχει τη μέγιστη προβλεπόμενη από τον εγκαταστάτη του ανελκυστήρα ταχύτητα. Η στάση λόγω της εν λόγω διάταξης δεν πρέπει να προκαλεί επιβράδυνση επικίνδυνη για τους επιβάτες σε όλες τις περιπτώσεις φόρτισης.

3.3. Ανάμεσα στον πυθμένα του φρέατος και το δάπεδο του θαλαμίσκου πρέπει να υπάρχουν εγκατεστημένες διατάξεις απόσβεσης των κρούσεων σε περίπτωση υπέρβασης της κανονικής διαδρομής. Στην περίπτωση αυτή, η μέτρηση του ελεύθερου χώρου ο οποίος προβλέπεται στο σημείο 2.2 πρέπει να γίνει με τις εν λόγω διατάξεις πλήρως συμπιεσμένες.

Η απαίτηση αυτή δεν εφαρμόζεται στους ανελκυστήρες ο θαλαμίσκος των οποίων, λόγω του σχεδιασμού του συστήματος κίνησης, δεν είναι δυνατό να εισέλθει στον ελεύθερο χώρο που προβλέπει το σημείο 2.2.

3.4. Οι ανελκυστήρες πρέπει να είναι σχεδιασμένοι και κατασκευασμένοι έτσι ώστε να μην μπορούν να τεθούν σε κίνηση εάν η διάταξη που προβλέπεται στο σημείο 3.2 δεν είναι δυνατό να λειτουργήσει.

4. ΑΛΛΟΙ ΚΙΝΔΥΝΟΙ

4.1. Εφόσον είναι μηχανοκίνητες, οι θύρες του φρέατος στους ορόφους, οι θύρες των θαλαμίσκων ή ο συνδυασμός των δύο αυτών, πρέπει να έχουν εξοπλιστεί με διάταξη για την αποτροπή των κινδύνων τυχόν σύνθλιψης κατά την κίνησή τους.

4.2. Οι θύρες του φρέατος στους ορόφους, όταν πρέπει να συμβάλλουν στην πυρασφάλεια του κτιρίου, συμπεριλαμβανομένων των θυρών με γυάλινα τμήματα, πρέπει να παρουσιάζουν κατάλληλη αντίσταση στη φωτιά, η οποία να χαρακτηρίζεται από τη δυνατότητα διατήρησης της ακεραιότητάς τους και τις ιδιότητές τους όσον αφορά τη μόνωση (μη διάδοσης της φλόγας) και τη μετάδοση της θερμότητας (θερμική ακτινοβολία).

4.3. Τα ενδεχόμενα αντίβαρα πρέπει να είναι εγκατεστημένα κατά τρόπον ώστε να αποφεύγεται οποιοσδήποτε κίνδυνος σύγκρουσής τους με το θαλαμίσκο ή πτώσης τους πάνω σ' αυτόν.

4.4. Οι ανελκυστήρες πρέπει να είναι εξοπλισμένοι με μέσα τα οποία να επιτρέπουν την ελεύθερη έξοδο και την εκκένωση των προσώπων τα οποία έχουν κλειστεί στο θαλαμίσκο.

4.5. Οι θαλαμίσκοι πρέπει να είναι εξοπλισμένοι με μέσα επικοινωνίας που να επιτρέπουν, υπό όλες τις συνθήκες, να γίνεται κλήση με βοήθεια.

4.6. Οι ανελκυστήρες πρέπει να είναι σχεδιασμένοι και κατασκευασμένοι έτσι ώστε, σε περίπτωση υπέρβασης της μέγιστης θερμοκρασίας του χώρου της μηχανής που προβλέπει ο εγκαταστάτης του ανελκυστήρα, να μπορούν να ολοκληρώνουν τις υπό εξέλιξη κινήσεις αλλά να μην δέχονται νέες εντολές ελέγχου.

4.7. Οι θαλαμίσκοι πρέπει να είναι σχεδιασμένοι και κατασκευασμένοι έτσι ώστε να διασφαλίζουν επαρκή αερισμό στους επιβάτες, ακόμα και σε περίπτωση παρατεταμένης στάσης.

4.8. Ο θαλαμίσκος πρέπει να φωτίζεται επαρκώς εφόσον χρησιμοποιείται ή εφόσον κάποια θύρα είναι ανοικτή. Πρέπει επίσης να προβλέπεται φωτισμός ασφαλείας.

4.9. Τα μέσα επικοινωνίας και ο φωτισμός ασφαλείας που προβλέπονται στο σημεία 4.5 και 4.8 αντίστοιχα πρέπει να σχεδιάζονται και να κατασκευάζονται ούτως ώστε να μπορούν να λειτουργούν ακόμη και αν διακοπεί η κανονική παροχή ενεργείας. Ο χρόνος λειτουργίας τους πρέπει να είναι επαρκής ώστε να επιτρέπει την κανονική επέμβαση των σωστικών συνεργείων.

4.10. Το κύκλωμα ελέγχου των ανελκυστήρων που μπορούν να χρησιμοποιούνται σε περίπτωση πυρκαϊάς πρέπει να σχεδιάζεται και να κατασκευάζεται κατά τρόπον ώστε να είναι δυνατό να αποκλειστεί η εξυπηρέτηση ορισμένων επιπέδων και να είναι δυνατός ο κατά προτεραιότητα έλεγχος του ανελκυστήρος από τους πυροσβέστες.

5. ΣΗΜΑΝΣΗ

5.1. Επιπλέον των ελάχιστων ενδείξεων που απαιτούνται για όλες τις μηχανές σύμφωνα με το σημείο 1.7.3 του παραρτήματος I της οδηγίας 89/392/ΕΟΚ, όλοι οι θαλαμίσκοι πρέπει να φέρουν ευδιάκριτη πινακίδα που να αναφέρει σαφώς το ονομαστικό φορτίο σε χιλιόγραμμα και τον μέγιστο αριθμό προσώπων που επιτρέπεται να επιβαίνουν.

5.2. Εφόσον η συσκευή έχει σχεδιαστεί κατά τρόπον ώστε τυχόν παγιδευμένα άτομα να μπορούν να απελευθερώνονται χωρίς εξωτερική βοήθεια, οι σχετικές οδηγίες πρέπει να αναγράφονται σαφώς και ευκρινώς εντός του θαλαμίσκου.

6. ΟΔΗΓΙΕΣ ΧΡΗΣΕΩΣ

6.1. Τα κατασκευαστικά στοιχεία ασφαλείας που αναφέρονται στο παράρτημα IV πρέπει να συνοδεύονται από κείμενο οδηγίων συνταγμένο σε μία επίσημη γλώσσα του κράτους μέλους του εγκαταστάτη του ανελκυστήρα ή σε άλλη κοινοτική γλώσσα που εκείνος έχει αποδεχθεί, ώστε:

- η συναρμολόγηση,

- η καλωδίωση,

- η ρύθμιση,

- η συντήρηση,

να μπορούν να πραγματοποιούνται αποτελεσματικά και χωρίς κινδύνους.

6.2. Κάθε ανελκυστήρας πρέπει να συνοδεύεται από τεκμηρίωση συντεταγμένη στην (ή στις) επίσημη(ες) γλώσσα(ες) της Κοινότητας 7 η(οι) γλώσσα(ες) αυτή(ές) μπορεί(ούν) να καθορισθεί(ούν) σύμφωνα με τη συνθήκη από το κράτος μέλος όπου είναι εγκατεστημένος ο ανελκυστήρας. Η τεκμηρίωση αυτή περιλαμβάνει τουλάχιστον:

- κείμενο οδηγιών που περιλαμβάνει τα σχέδια και σχεδιαγράμματα τα αναγκαία για την τρέχουσα χρήση καθώς και για τη συντήρηση, την επιθεώρηση, την επισκευή, τις περιοδικές εξακριβώσεις και τους χειρισμούς παροχής βοήθειας που αναφέρονται στο σημείο 4.4,

- βιβλίο παρακολούθησης στο οποίο μπορούν να σημειώνονται οι επισκευές και, κατά περίπτωση, οι περιοδικές εξακριβώσεις.

ΠΑΡΑΡΤΗΜΑ II

Α. Περιεχόμενο της δήλωσης πιστότητας «ΕΚ» για τα κατασκευαστικά στοιχεία ασφαλείας (1)

Η δήλωση πιστότητας «ΕΚ» πρέπει να περιλαμβάνει τα ακόλουθα στοιχεία:

- όνομα και διεύθυνση του κατασκευαστή των κατασκευαστικών στοιχείων ασφαλείας (2),

- ενδεχομένως, όνομα και διεύθυνση του εγκατεστημένου στην Κοινότητα εντολοδόχου του (3),

- περιγραφή του κατασκευαστικού στοιχείου ασφαλείας, χαρακτηρισμός τύπου ή της σειράς, αριθμός σειράς (εφόσον υπάρχει),

- λειτουργία ασφαλείας που επιτελεί το στοιχείο ασφαλείας εφόσον δεν προκύπτει σαφώς από την περιγραφή,

- ημερομηνία κατασκευής του στοιχείου ασφαλείας,

- όλες οι σχετικές διατάξεις στις οποίες ανταποκρίνεται το στοιχείο ασφαλείας,

- ενδεχομένως, αναφορά στα χρησιμοποιηθέντα εναρμονισμένα πρότυπα,

- ενδεχομένως, το όνομα, η διεύθυνση και ο αιρθμός αναγνώρισης του κοινοποιημένου οργανισμού που πραγματοποίησε την εξέταση τύπου «ΕΚ», σύμφωνα με το άρθρο 8 παράγραφος 1 στοιχείο α) σημεία i) και ii),

- ενδεχομένως, αναφορά της βεβαίωσης τύπου «ΕΚ» που χορήγησε ο εν λόγω κοινοποιημένος οργανισμός,

- ενδεχομένως, όνομα, διεύθυνση και αριθμός αναγνώρισης του κοινοποιημένου οργανισμού ο οποίος έχει πραγματοποιήσει τους ελέγχους της παραγωγής σύμφωνα με το άρθρο 8 παράγραφος 1 στοιχείο α) σημείο ii),

- ενδεχομένως, όνομα, διεύθυνση και αριθμός αναγνώρισης του κοινοποιημένου οργανισμού ο οποίος έχει ελέγξει το σύστημα διασφάλισης ποιότητας που εφαρμόζει ο κατασκευαστής σύμφωνα με το άρθρο 8 παράγραφος 1 στοιχείο α) σημείο iii),

- στοιχεία του υπογράφοντος ο οποίος έχει εξουσιοδοτηθεί να δεσμεύει με την υπογραφή του τον κατασκευαστή των στοιχείων ασφαλείας, ή τον εγκατεστημένο στην Κοινότητα εντολοδόχο του.

Β. Περιεχόμενο της δήλωσης πιστότητας «ΕΚ» για τους εγκατεστημένους ανελκυστήρες (4)

Η δήλωση πιστότητας «ΕΚ» πρέπει να περιλαμβάνει τα ακόλουθα στοιχεία:

- όνομα και διεύθυνση του εγκαταστάτη του ανελκυστήρα (5),

- περιγραφή του ανελκυστήρα, χαρακτηρισμός του τύπου ή της σειράς, αριθμός σειράς και διεύθυνση στην οποία συναρμολογήθηκε ο ανελκυστήρας,

- έτος εγκατάστασης του ανελκυστήρα,

- όλες οι σχετικές διατάξεις στις οποίες ανταποκρίνεται ο ανελκυστήρας,

- ενδεχομένως, αναφορά στα χρησιμοποιηθέντα εναρμονισμένα πρότυπα,

- ενδεχομένως, το όνομα, η διεύθυνση και ο αριθμός αναγνώρισης του κοινοποιημένου οργανισμού που πραγματοποίησε την εξέταση τύπου «ΕΚ» του μοντέλου του ανελκυστήρα, σύμφωνα με το άρθρο 8 παράγραφος 2 σημεία i) και ii),

- ενδεχομένως, αναφορά της βεβαίωσης τύπου «ΕΚ»,

- ενδεχομένως, όνομα, διεύθυνση και αριθμός αναγνώρισης του κοινοποιημένου οργανισμού ο οποίος έχει πραγματοποιήσει την εξέταση του ανελκυστήρα σύμφωνα με το άρθρο 8 παράγραφος 2 σημείο iv),

- ενδεχομένως, όνομα, διεύθυνση και αριθμός αναγνώρισης του κοινοποιημένου οργανισμού ο οποίος έχει πραγματοποιήσει τον τελικό έλεγχο του ανελκυστήρα, σύμφωνα με το άρθρο 8 παράγραφος 2 πρώτη περίπτωση σημεία i), ii) και iii),

- ενδεχομένως, όνομα, διεύθυνση και αριθμός αναγνώρισης του κοινοποιημένου οργανισμού ο οποίος έχει πραγματοποιήσει τον έλεγχο του συστήματος διασφάλισης ποιότητας που χρησιμοποιεί ο εγκαταστάτης βάσει του άρθρου 8 παράγραφος 2 δεύτερη και τρίτη περίπτωση σημεία i), ii), iii) και v),

- στοιχεία του υπογράφοντος ο οποίος έχει εξουσιοδοτηθεί να δεσμεύει με την υπογραφή του τον κατασκευαστή του ανελκυστήρα.

(1) Η εν λόγω δήλωση πρέπει να συντάσσεται στην ίδια γλώσσα με τις οδηγίες που αναφέρονται στο παράρτημα I σημείο 6.1, είτε με γραφομηχανή είτε με τυπογραφικά στοιχεία.

(2) Εταιρική επωνυμία, πλήρης διεύθυνση 7 σε περίπτωση που πρόκειται για εντολοδόχο, αναφέρεται επίσης η εταιρική επωνυμία και η διεύθυνση του κατασκευαστή των στοιχείων ασφαλείας.

(3) Η εν λόγω δήλωση πρέπει να συντάσσεται στην ίδια γλώσσα με τις οδηγίες που αναφέρονται στο παράρτημα Ι σημείο 6.2, είτε με γραφομηχανή είτε με τυπογραφικά στοιχεία.

(4) Εταιρική επωνυμία και πλήρης διεύθυνση.

ΠΑΡΑΡΤΗΜΑ III

ΣΗΜΑΝΣΗ ΠΙΣΤΟΤΗΤΑΣ «CE»

Η σήμανση πιστότητας «ΕΚ» αποτελείται από το ακρωνύμιο «CE» με την ακόλουθη γραφική απεικόνιση:

>ΑΝΑΦΟΡΑ ΣΕ ΦΗΛΜ>

- Σε περίπτωση σμίκρυνσης ή μεγέθυνσης της σήμανσης, πρέπει να διατηρούνται οι αναλογίες που προκύπτουν από την παραπάνω γραφική απεικόνιση,

- τα διάφορα στοιχεία της σήμανσης «CE» πρέπει να έχουν την ίδια ή σχεδόν την ίδια κατακόρυφη διάσταση που δεν μπορεί να είναι μικρότερη από 5 mm. Είναι δυνατόν να γίνει παρέκκλιση ως προς την παραπάνω διάσταση για τα μικρού μεγέθους κατασκευαστικά στοιχεία ασφαλείας,

- η σήμανση «CE» ακολουθείται από τον αριθμό αναγνώρισης του κοινοποιημένου οργανισμού που παρεμβαίνει στα πλαίσια:

- των διαδικασιών που προβλέπονται στο άρθρο 8 παράγραφος 1 στοιχείο α) σημεία ii) ή iii),

- των διαδικασιών που αναφέρονται στο άρθρο 8 παράγραφος 2.

ΠΑΡΑΡΤΗΜΑ IV

ΚΑΤΑΛΟΓΟΣ ΤΩΝ ΚΑΤΑΣΚΕΥΑΣΤΙΚΩΝ ΣΤΟΙΧΕΙΩΝ ΑΣΦΑΛΕΙΑΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1 ΠΑΡΑΓΡΑΦΟΣ 1 ΚΑΙ ΣΤΟ ΑΡΘΡΟ 8 ΠΑΡΑΓΡΑΦΟΣ 1

1. διατάξεις ασφάλισης των θυρών του φρέατος στους ορόφους 7

2. προστατευτικές διατάξεις κατά της πτώσεως όπως αναφέρονται στο σημείο 3.2 του παραρτήματος I, οι οποίες εμποδίζουν την πτώση του θαλαμίσκου ή ανεξέλεγκτες ανοδικές κινήσεις 7

3. διατάξεις για τον περιορισμό της υπερβολικής ταχύτητας 7

4. α) διατάξεις απόσβεσης των κρούσεων με συσσώρευση ενέργειας:

- είτε με μη γραμμικά χαρακτηριστικά,

- είτε με απόσβεση της κίνησης επιστροφής 7

β) διατάξεις απόσβεσης των κρούσεων με διάχυση ενέργειας 7

5. διατάξεις ασφαλείας στα έμβολα των υδραυλικών κυκλωμάτων ισχύος εφόσον χρησιμοποιούνται ως προστατευτικές διατάξεις κατά της πτώσεως 7

6. ηλεκτρικές διατάξεις ασφαλείας υπό μορφή διακοπτών ασφαλείας που περιλαμβάνουν ηλεκτρονικά κατασκευαστικά στοιχεία.

ΠΑΡΑΡΤΗΜΑ V

ΕΞΕΤΑΣΗ ΤΥΠΟΥ «ΕΚ» (Ενότητα Β)

Α. Εξέταση τύπου «ΕΚ» των κατασκευαστικών στοιχείων

1. Η εξέταση τύπου «ΕΚ» είναι η διαδικασία με την οποία ένας κοινοποιημένος οργανισμός διαπιστώνει και βεβαιώνει ότι αντιπροσωπευτικό δείγμα κατασκευαστικού στοιχείου ασφαλείας επιτρέπει στον ανελκυστήρα στον οποίο έχει τοποθετηθεί ορθά να πληρεί τις αντίστοιχες διατάξεις της παρούσας οδηγίας.

2. Η αίτηση εξέτασης τύπου «ΕΚ» υποβάλλεται από τον κατασκευαστή του κατασκευαστικού στοιχείου ασφαλείας ή από τον εγκατεστημένο στην Κοινότητα εντολοδόχο του σε κοινοποιημένο οργανισμό της επιλογής του.

Η αίτηση περιλαμβάνει:

- το όνομα και τη διεύθυνση του κατασκευαστή του στοιχείου ασφαλείας, καθώς και το όνομα και τη διεύθυνση του εντολοδόχου του, εφόσον η αίτηση υποβάλλεται από αυτόν, καθώς επίσης και τον τόπο κατασκευής των κατασκευαστικών στοιχείων ασφαλείας,

- γραπτή δήλωση όπου διευκρινίζεται ότι η ίδια αίτηση δεν έχει υποβληθεί σε άλλον κοινοποιημένο οργανισμό,

- τεχνικό φάκελο,

- αντιπροσωπευτικό δείγμα του κατασκευαστικού στοιχείου ασφαλείας ή ένδειξη του τόπου όπου μπορεί να υποβληθεί σε εξέταση. Ο κοινοποιημένος οργανισμός μπορεί, με τη δέουσα αιτιολόγηση, να ζητήσει πρόσθετα δείγματα.

3. Ο τεχνικός φάκελος πρέπει να επιτρέπει την αξιολόγηση της πιστότητας του ανελκυστήρα ή της δυνατότητας του κατασκευαστικού στοιχείου ασφαλείας να επιτρέπει στον ανελκυστήρα στον οποίο θα προσαρμοσθεί ορθά να πληρεί τις διατάξεις της οδηγίας.

Στο βαθμό που είναι αναγκαίο για την αξιολόγηση της πιστότητας, ο τεχνικός φάκελος περιέχει τα ακόλουθα στοιχεία:

- γενική περιγραφή του κατασκευαστικού στοιχείου ασφαλείας στην οποία συμπεριλαμβάνεται ο τομέας της χρήσης (κυρίως τα ενδεχόμενα όρια ταχύτητας, το φορτίο, η ενέργεια) και οι συνθήκες (κυρίως εκρήξιμες ατμόσφαιρες, κακές καιρικές συνθήκες),

- σχέδια ή σχεδιαγράμματα σχεδιασμού και κατασκευής,

- την ή τις σχετικές βασικές απαιτήσεις και τη λύση που υιοθετήθηκε για την ικανοποίησή της/τους (για παράδειγμα, εναρμονισμένο πρότυπο),

- ενδεχομένως τα αποτελέσματα δοκιμών ή υπολογισμών που εκτελέστηκαν ή ανατέθηκαν σε τρίτους από τον κατασκευαστή,

- αντίτυπο των οδηγιών συναρμολόγησης για τα κατασκευαστικά στοιχεία ασφαλείας,

- τις διατάξεις που θα εφαρμοσθούν κατά την κατασκευή για τη διασφάλιση της πιστότητας των κατασκευαστικών στοιχείων ασφαλείας σειράς με το κατασκευαστικό στοιχείο ασφαλείας που εξετάστηκε.

4. Οι κοινοποιημένος οργανισμός:

- εξετάζει τον τεχνικό φάκελο για να εκτιμήσει κατά πόσον αυτός μπορεί να επιτύχει τους επιδιωκόμενους στόχους,

- εξετάζει το κατασκευαστικό στοιχείο ασφαλείας για να εξακριβώσει κατά πόσο συμφωνεί με τον τεχνικό φάκελο,

- εκτελεί ή αναθέτει σε τρίτους τους κατάλληλους ελέγχους και τις απαραίτητες δοκιμές για να εξακριβώσει κατά πόσον οι λύσεις που ακολουθήθηκαν από τον κατασκευαστή του στοιχείου ασφαλείας ικανοποιούν τις απαιτήσεις της οδηγίας και επιτρέπουν στο κατασκευαστικό στοιχείο ασφαλείας να επιτελεί τη λειτουργία του όταν έχει προσαρμοσθεί ορθά σε ανελκυστήρα.

5. Εάν το αντιπροσωπευτικό δείγμα του στοιχείου ασφαλείας αντοποκρίνεται στις διατάξεις της οδηγίας που το αφορούν, ο κοινοποιημένος οργανισμός χορηγεί βεβαίωση εξέτασης τύπου «ΕΚ» στον αιτούντα. Η βεβαίωση αναφέρει το όνομα και τη διεύθυνση του κατασκευαστή του στοιχείου ασφαλείας, τα συμπεράσματα του ελέγχου, τις προϋποθέσεις ισχύος της βεβαίωσης και τα στοιχεία αναγνώρισης του εγκεκριμένου τύπου.

Η Επιτροπή, τα κράτη μέλη και οι υπόλοιποι κοινοποιημένοι οργανισμοί μπορούν να λάβουν αντίγραφο της βεβαίωσης και, ύστερα από αιτιολογημένη αίτηση τους, αντίγραφο του τεχνικού φακέλου και των πρακτικών των εξετάσεων, υπολογισμών ή δοκιμών που εκτελέστηκαν. Ο κοινοποιημένος οργανισμός, εάν αρνηθεί να χορηγήσει βεβαίωση τύπου στον κατασκευαστή, αιτιολογεί λεπτομερώς την άρνησή του. Πρέπει να προβλέπεται διαδικασία υποβολής ένστασης.

6. Ο κατασκευαστής του στοιχείου ασφαλείας ή ο εγκατεστημένος στην Κοινότητα εντολοδόχος του οφείλει να ενημερώνει τον κοινοποιημένο οργανισμό για όλες τις τροποποιήσεις, ακόμα και ελάσσονος σημασίας, που έχει επιφέρει ή σκοπεύει να επιφέρει στο εγκεκριμένο κατασκευαστικό στοιχείο ασφαλείας, συμπεριλαμβανομένων νέων επεκτάσεων ή παραλλαγών που δεν διευκρινίζονται στον αρχικό τεχνικό φάκελο (βλέπε ανώτερω σημείο 3 πρώτη περίπτωση). Ο κοινοποιημένος οργανισμός εξετάζει τις εν λόγω τροποποιήσεις και πληροφορεί τον αιτούντα εάν εξακολουθεί να ισχύει η βεβαίωση εξέτασης τύπου «ΕΚ» (1).

7. Κάθε κοινοποιημένος οργανισμός ανακοινώνει στα κράτη μέλη και στους άλλους κοινοποιημένους οργανισμούς τις σχετικές πληροφορίες που αφορούν:

- τις βεβαιώσεις εξέτασης τύπου «ΕΚ» που έχει χορηγήσει,

- τις βεβαιώσεις εξέτασης τύπου «ΕΚ» που έχει ανακαλέσει.

Επίσης, κάθε κοινοποιημένος οργανισμός ανακοινώνει στους άλλους κοινοποιημένους οργανισμούς τις κατάλληλες πληροφορίες σχετικά με τις βεβαιώσεις εξέτασης τύπου «ΕΚ» που έχει ανακαλέσει.

8. Η βεβαίωση εξέτασης τύπου «ΕΚ», οι φάκελοι και η αλληλογραφία που αναφέρονται στις διαδικασίες εξέτασης τύπου «ΕΚ» συντάσσονται στην επίσημη γλώσσα του κράτους μέλους στο οποίο είναι εγκατεστημένος ο κοινοποιημένος οργανισμός ή σε άλλη γλώσσα που αποδέχεται ο εν λόγω οργανισμός.

9. Ο κατασκευαστής του στοιχείου ασφαλείας ή ο εγκατεστημένος στην Κοινότητα εντολοδόχος του, μαζί με τον τεχνικό φάκελο, κρατά αντίγραφο των βεβαιώσεων εξέτασης τύπου «ΕΚ» και των συμπληρωμάτων τους επί δέκα έτη υπολογιζόμενα από την τελευταία ημερομηνία κατασκευής του στοιχείου ασφαλείας.

Εφόσον ούτε ο κατασκευαστής ενός κατασκευαστικού στοιχείου ασφαλείας ούτε ο εντολοδόχος του δεν είναι εγκατεστημένοι στην Κοινότητα, την εν λόγω υποχρέωση τήρησης του τεχνικού φακέλου στη διάθεση των αρμόδιων αρχών υπέχει το πρόσωπο που είναι υπεύθυνο για τη διάθεση του κατασκευαστικού στοιχείου ασφαλείας στην κοινοτική αγορά.

Β. Εξέταση τύπου «ΕΚ» του ανελκυστήρα

1. Η εξέταση τύπου «ΕΚ» είναι η διαδικασία με την οποία ένας κοινοποιημένος οργανισμός διαπιστώνει και βεβαιώνει ότι ένα μοντέλο ανελκυστήρα πληροί τις διατάξεις της οδηγίας.

2. Η αίτηση εξέτασης τύπου «ΕΚ» υποβάλλεται από τον εγκαταστάτη του ανελκυστήρα σε κοινοποιημένο οργανισμό της επιλογής του.

Η αίτηση περιλαμβάνει:

- το όνομα και τη διεύθυνση του εγκαταστάτη του ανελκυστήρα,

- γραπτή δήλωση όπου διευκρινίζεται ότη η ίδια αίτηση δεν έχει υποβληθεί σε άλλον κοινοποιημένο οργανισμό,

- τεχνικό φάκελο,

- ένδειξη του τόπου όπου μπορεί να εξετασθεί το μοντέλο ανελκυστήρα. Αυτό πρέπει να περιλαμβάνει τα τερματικά μέρη και την εξυπηρέτηση τουλάχιστον 3 επιπέδων (άνω, κάτω και ενδιάμεσο).

3. Ο τεχνικός φάκελος πρέπει να επιτρέπει την αξιολόγηση της πιστότητας του ανελκυστήρα προς τις διατάξεις της οδηγίας, καθώς και την κατανόηση του σχεδιασμού και της λειτουργίας του.

Στο βαθμό που είναι αναγκαίο για την αξιολόγηση της πιστότητας, ο τεχνικός φάκελος περιέχει τα ακόλουθα στοιχεία:

- γενική περιγραφή του μοντέλου ανελκυστήρα. Ο τεχνικός φάκελος πρέπει να αναφέρει σαφώς όλες τις δυνατότητες επέκτασης τις οποίες προσφέρει το μοντέλο ανελκυστήρα που έχει υποβληθεί προς εξέταση (βλέπε άρθρο 1 παράγραφος 4),

- σχέδια ή σχεδιαγράμματα σχεδιασμού και κατασκευής,

- την ή τις σχετικές βασικές απαιτήσεις και τη λύση που υιοθετήθηκε για την ικανοποίησή της/τους (για παράδειγμα, εναρμονισμένο πρότυπο),

- αντίγραφο των δηλώσεων πιστότητας «ΕΚ» των κατασκευαστικών στοιχείων ασφαλείας που χρησιμοποιούνται κατά την κατασκευή του ανελκυστήρα,

- ενδεχομένως τα αποτελέσματα δοκιμών ή υπολογισμών που εκτελέστηκαν ή ανατέθηκαν σε τρίτους από τον κατασκευαστή,

- αντίτυπο των οδηγιών χρήσεως του ανελκυστήρα,

- τις διατάξεις που θα εφαρμοστούν στην εγκατάσταση για τη διασφάλιση της πιστότητας του ανελκυστήρα σειράς προς τις διατάξεις της οδηγίας.

4. Ο κοινοποιημένος οργανισμός:

- εξετάζει τον τεχνικό φάκελο για να εκτιμήσει κατά πόσον αυτός μπορεί να επιτύχει τους επιδιωκόμενους στόχους,

- εξετάζει το μοντέλο ανελκυστήρα για να εξακριβώσει κατά πόσο συμφωνεί με τον τεχνικό φάκελο,

- εκτελεί ή αναθέτει σε τρίτους τους κατάλληλους ελέγχους και τις απαραίτητες δοκιμές για να εξακριβώσει κατά πόσον οι λύσεις που ακολουθήθηκαν από τον εγκαταστάτη του ανελκυστήρα ικανοποιούν τις απαιτήσεις της οδηγίας και επιτρέπουν στον ανελκυστήρα να τις ικανοποιεί.

5. Εάν το μοντέλο ανελκυστήρα ανταποκρίνεται στις οικείες διατάξεις της οδηγίας, ο κοινοποιημένος οργανισμός χορηγεί βεβαίωση εξέτασης τύπου «ΕΚ» στον αιτούνται. Η βεβαίωση αναφέρει το όνομα και τη διεύθυνση του κατασκευαστή του ανελκυστήρα, τα συμπεράσματα του ελέγχου, τις προϋποθέσεις ισχύος της βεβαίωσης και τα στοιχεία αναγνώρισης του εγκεκριμένου τύπου.

Η Επιτροπή, τα κράτη μέλη και οι υπόλοιποι κοινοποιημένοι οργανισμοί μπορούν να λάβουν αντίγραφο της βεβαίωσης και, ύστερα από αιτιολογημένη αίτησή τους, αντίγραφο του τεχνικού φακέλου και των πρακτικών των εξετάσεων, υπολογισμών ή δοκιμών που εκτελέστηκαν.

Ο κοινοποιημένος οργανισμός, εάν αρνηθεί να χορηγήσει βεβαίωση στον κατασκευαστή, αιτιολογεί λεπτομερώς την άρνησή του. Πρέπει να προβλέπεται διαδικασία υποβολής ένστασης.

6. Ο εγκαταστάτης του ανελκυστήρα οφείλει να ενημερώνει τον κοινοποιημένο οργανισμό για όλες τις τροποποιήσεις, ακόμα και ελάσσονος σημασίας, που έχει επιφέρει ή σκοπεύει να επιφέρει στον εγκεκριμένο ανελκυστήρα, συμπεριλαμβανομένων νέων επεκτάσεων ή παραλλαγών που δεν διευκρινίζονται στον αρχικό τεχνικό φακέλο (βλέπε σημείο 3 πρώτη περίπτωση). Ο κοινοποιημένος οργανισμός εξετάζει τις εν λόγω τροποποιήσεις και πληροφορεί τον αιτούντα εάν εξακολουθεί να ισχύει η βεβαίωση εξέτασης τύπου «ΕΚ» (2).

7. Κάθε κοινοποιημένος οργανισμός ανακοινώνει στα κράτη μέλη τις σχετικές πληροφορίες που αφορούν:

- τις βεβαιώσεις εξέτασης τύπου «ΕΚ» που έχει χορηγήσει,

- τις βεβαιώσεις εξέτασης τύπου «ΕΚ» που έχει ανακαλέσει.

Επίσης, κάθε κοινοποιημένος οργανισμός ανακοινώνει στους άλλους κοινοποιημένους οργανισμούς τις κατάλληλες πληροφορίες σχετικά με τις βεβαιώσεις εξέτασης τύπου «ΕΚ» που έχει ανακαλέσει.

8. Η βεβαίωση εξέτασης τύπου «ΕΚ», οι φάκελοι και η αλληλογραφία που αναφέρονται στις διαδικασίες εξέτασης τύπου «ΕΚ» συντάσσονται στην επίσημη γλώσσα του κράτους μέλους στο οποίο είναι εγκατεστημένος ο κοινοποιημένος οργανισμός ή σε άλλη γλώσσα που αποδέχεται ο εν λόγω οργανισμός.

9. Ο εγκαταστάτης του ανελκυστήρα, μαζί με τον τεχνικό φάκελο, κρατά αντίγραφο των βεβαιώσεων εξέτασης τύπου «ΕΚ» και των συμπληρωμάτων τους επί δέκα τουλάχιστον έτη υπολογιζόμενα από την τελευταία ημερομηνία κατασκευής του σύμφωνα με το μοντέλο ανελκυστήρα.

(1) Ο κοινοποιημένος οργανισμός δύναται, εάν το κρίνει απαραίτητο, είτε να χορηγήσει συμπλήρωμα της αρχικής βεβαίωσης εξέτασης τύπου «ΕΚ», είτε να ζητήσει την υποβολή νέας αίτησης.

(2) Ο κοινοποιημένος οργανισμός δύναται, εάν το κρίνει απαραίτητο, είτε να χορηγήσει συμπλήρωμα της αρχικής βεβαίωσης εξέτασης τύπου «ΕΚ», είτε να ζητήσει την υποβολή νέας αίτησης.

ΠΑΡΑΡΤΗΜΑ VI

ΤΕΛΙΚΟΣ ΕΛΕΓΧΟΣ

1. Ο τελικός έλεγχος είναι η διαδικασία με την οποία ο εγκαταστάτης του ανελκυστήρα ο οποίος πληροί τις υποχρεώσεις του σημείου 2, εξασφαλίζει και δηλώνει ότι ο ανελκυστήρας που διατίθεται στην αγορά ικανοποιεί τις απαιτήσεις της οδηγίας. Ο εγκαταστάτης του ανελκυστήρα επιθέτει τη σήμανση «CE» στο θαλαμίσκο κάθε ανελκυστήρα και συντάσσει δήλωση πιστότητας «ΕΚ».

2. Ο εγκαταστάτης του ανελκυστήρα λαμβάνει όλα τα απαραίτητα μέτρα ώστε ο ανελκυστήρας που διατίθεται στην αγορά να είναι σύμφωνος με το μοντέλο ανελκυστήρα που περιγράφεται στη βεβαίωση εξέτασης τύπου «ΕΚ» και να ικανοποιεί τις βασικές απαιτήσεις ασφαλείας και υγείας που έχουν εφαρμογή σε αυτόν.

3. Ο εγκαταστάτης του ανελκυστήρα, κρατά αντίγραφο της δήλωσης πιστότητας «ΕΚ» και της βεβαίωσης τελικού ελέγχου που αναφέρεται στο σημείο 6 επί δέκα τουλάχιστον έτη από τη διάθεση του ανελκυστήρα στην αγορά.

4. Ο κοινοποιημένος οργανισμός της εκλογής του εγκαταστάτη του ανελκυστήρα πραγματοποιεί ή αναθέτει υπ' ευθύνη του σε τρίτους τον τελικό έλεγχο του ανελκυστήρα που πρόκειται να διατεθεί στην αγορά. Για την εξακρίβωση της συμμόρφωσης του ανελκυστήρα με τις απαιτήσεις της οδηγίας, πραγματοποιούνται, είτε ο έλεγχος και οι κατάλληλες δοκιμές που ορίζονται από το ή τα εφαρμοστέα πρότυπα τα οποία αναφέρει το άρθρο 5 της οδηγίας, είτε ισοδύναμες δοκιμές.

Οι ως άνω έλεγχοι και δοκιμές αφορούν ιδίως:

α) την εξέταση της τεκμηρίωσης για να εξακριβωθεί η πιστότητα του ανελκυστήρα προς το εγκεκριμένο μοντέλο ανελκυστήρα, σύμφωνα με το παράρτημα V.B 7

β) - τη λειτουργία του ανελκυστήρα κενού και με το μέγιστο φορτίο για να εξακριβωθεί η ορθή συναρμολόγηση και η ορθή λειτουργία των διατάξεων ασφαλείας (τέλος διαδρομής, ασφάλιση, . . .),

- τη λειτουργία του ανελκυστήρα υπό το μέγιστο φορτίο και κενού για να εξακριβωθεί η ορθή λειτουργία των διατάξεων ασφαλείας σε περίπτωση διακοπής της παροχής ενέργειας,

- στατική δοκιμή σε φορτίο ίσο προς 1,25 φορές το μέγιστο φορτίο.

Το ονομαστικό φορτίο είναι εκείνο το οποίο αναφέρεται στο παράρτημα I σημείο 5.

Μετά τις δοκιμές αυτές, ο κοινοποιημένος οργανισμός βεβαιώνεται ότι δεν προκλήθηκε καμία παραμόρφωση ή ζημία που μπορεί να καταστήσει επικίνδυνη τη χρήση του ανελκυστήρα.

5. Ο κοινοποιημένος οργανισμός πρέπει να λάβει τεκμηρίωση η οποία αποτελείται:

- από το γενικό σχέδιο του ανελκυστήρα,

- από τα σχέδια και σχεδιαγράμματα που είναι αναγκαία για τον τελικό έλεγχο, και ιδίως τα σχεδιαγράμματα των κυκλωμάτων ελέγχου,

- από αντίτυπο των οδηγιών χρήσεως που αναφέρονται στο παράρτημα I σημείο 6.2.

Ο κοινοποιημένος οργανισμός δεν μπορεί να απαιτήσει λεπτομερή σχέδια ή ακριβείς πληροφορίες που δεν είναι αναγκαίες για την εξακρίβωση της πιστότητας του ανελκυστήρα που πρόκειται να διατεθεί στην αγορά προς το μοντέλο ανελκυστήρα το οποίο περιγράφεται στη δήλωση εξέτασης τύπου «ΕΚ».

6. Εάν ο ανελκυστήρας ανταποκρίνεται στις διατάξεις της οδηγίας, ο κοινοποιημένος οργανισμός επιθέτει τον αριθμό αναγνώρισής του ή εντέλλεται τούτο σε τρίτους, δίπλα στην σήμανση «CE» σύμφωνα με το παράρτημα III και συντάσσει βεβαίωση τελικού ελέγχου στην οποία αναφέρονται οι έλεγχοι και οι δοκιμές που πραγματοποιήθηκαν.

Ο κοινοποιημένος οργανισμός συμπληρώνει τις αντίστοιχες σελίδες του βιβλίου παρακολούθησης που αναφέρεται στο σημείο 6.2 του παραρτήματος I.

Ο κοινοποιημένος οργανισμός, εάν αρνηθεί να χορηγήσει τη βεβαίωση τελικού ελέγχου, αιτιολογεί κατά λεπτομερή τρόπο την άρνησή του και προσδιορίζει τα μέσα χορήγησης της έγκρισης. Η νέα αίτηση του εγκαταστάτη για τελικό έλεγχο του ανελκυστήρα πρέπει να υποβάλεται στον ίδιο κοινοποιημένο οργανισμό.

7. Η βεβαιώση τελικού ελέγχου, οι φάκελοι και η αλληλογραφία σχετικά με τις διαδικασίες έγκρισης συντάσσονται στην επίσημη γλώσσα του κράτους μέλους στο οποίο είναι εγκατεστημένος ο κοινοποιημένος οργανισμός ή σε άλλη γλώσσα που αποδέχεται ο εν λόγω οργανισμός.

ΠΑΡΑΡΤΗΜΑ VII

ΕΛΑΧΙΣΤΑ ΚΡΙΤΗΡΙΑ ΤΑ ΟΠΟΙΑ ΠΡΕΠΕΙ ΝΑ ΛΑΜΒΑΝΟΥΝ ΥΠΟΨΗ ΤΟΥΣ ΤΑ ΚΡΑΤΗ ΜΕΛΗ ΓΙΑ ΤΗΝ ΚΟΙΝΟΠΟΙΗΣΗ ΤΩΝ ΟΡΓΑΝΙΣΜΩΝ

1. Ο οργανισμός, ο διευθυντής του και το προσωπικό που είναι επιφορτισμένο με την εκτέλεση διαδικασιών εξακρίβωσης δεν επιτρέπεται να είναι ούτε ο σχεδιαστής, ούτε ο κατασκευαστής, ούτε ο προμηθευτής, ούτε ο κατασκευαστής των στοιχείων ασφαλείας, ούτε ο εγκαταστάτης των ανελκυστήρων που αυτοί ελέγχουν, ούτε ο εντολοδόχος ενός από τα πρόσωπα αυτά. Επίσης, ο οργανισμός, ο διευθυντής του και το προσωπικό που είναι επιφορτισμένο με την επιτήρηση των συστημάτων διασφάλισης της ποιότητας που αναφέρονται στο άρθρο 8 της οδηγίας, δεν επιτρέπεται να είναι ούτε ο σχεδιαστής, ούτε ο κατασκευαστής, ούτε ο προμηθευτής, ούτε ο κατασκευαστής των στοιχείων ασφαλείας, ούτε ο εγκαταστάτης των ανελκυστήρων που αυτοί ελέγχουν, ούτε ο εντολοδόχος ενός εξ αυτών. Δεν δικαιούνται να παρεμβαίνουν ούτε άμεσα ούτε ως εντολοδόχοι στο σχεδιασμό, την κατασκευή, την εμπορία ή τη συντήρηση των εν λόγω στοιχείων ασφαλείας ή την εγκατάσταση αυτών των ανελκυστήρων. Αυτό δεν αποκλείει τη δυνατότητα ανταλλαγής τεχνικών πληροφορίων μεταξύ του κατασκευαστή των στοιχείων ασφαλείας ή του εγκαταστάτη του ανελκυστήρα και του οργανισμού.

2. Ο οργανισμός και το ελεγκτικό προσωπικό εκτελούν τις διαδικασίες ελέγχου ή επιτήρησης, με τη μεγαλύτερη δυνατή επαγγελματική ακεραιότητα και τεχνική ικανότητα και οφείλουν να μην υποκύπτουν σε οποιεσδήποτε τυχόν πιέσεις και προτροπές, ιδίως οικονομικής φύσεως, οι οποίες μπορούν να επηρεάσουν την κρίση τους ή τα αποτελέσματα του ελέγχου, και ιδίως σ' εκείνες οι οποίες προέρχονται από πρόσωπα ή ομάδες προσώπων που έλκουν συμφέροντα από τα αποτελέσματα του ελέγχου ή της επιτήρησης.

3. Ο οργανισμός πρέπει να έχει προσωπικό και να διαθέτει τα αναγκαία μέσα για να εκπληρώνει με κατάλληλο τρόπο τα τεχνικά και διοικητικά καθήκοντα που συνδέονται με τη διενέργεια των ελέγχων ή της επιτήρησης 7 πρέπει επίσης να έχει πρόσβαση στο αναγκαίο για τις έκτακτες εξακριβώσεις υλικό.

4. Το προσωπικό που είναι επιφορτισμένο με τους ελέγχου πρέπει να διαθέτει:

- καλή τεχνική και επαγγελματική κατάρτιση,

- ικανοποιητική γνώση των προδιαγραφών των σχετικών με τους ελέγχους που διενεργεί και επαρκή πρακτική γνώση αυτών των ελέγχων,

- την απαιτούμενη ικανότητα για τη σύνταξη των βεβαιώσεων, πρακτικών και εκθέσεων που αποτελούν την υλοποίηση των πραγματοποιούμενων ελέγχων.

5. Πρέπει να διασφαλίζεται η ανεξαρτησία του προσωπικού του επιφορτισμένου με τον έλεγχο. Οι αποδοχές κάθε υπαλλήλου δεν πρέπει να εξαρτώνται ούτε από τον αριθμό των ελέγχων που πραγματοποιεί ούτε από τα αποτελέσματα αυτών των ελέγχων.

6. Ο οργανισμός πρέπει να συμβάλλεται με σύμβαση ασφαλίσεως που καλύπτει την αστική του ευθύνη, εκτός αν η ευθύνη αυτή καλύπτεται από το κράτος δυνάμει του εθνικού δικαίου ή αν οι έλεγχοι δεν διενεργούνται άμεσα από το κράτος μέλος.

7. Το προσωπικό του οργανισμού δεσμεύεται από το επαγγελματικό απόρρητο για οτιδήποτε πληροφορείται κατά την άσκηση των καθηκόντων του (κατ' εξαίρεση, το απόρρητο δεν ισχύει έναντι των αρμόδιων διοικητικών αρχών του κράτους εντός του οποίου ασκεί τη δραστηριότητά του) στο πλαίσιο της οδηγίας ή κάθε άλλης διάταξης εσωτερικού δικαίου με την οποία παράγει αποτέλεσμα η οδηγία αυτή.

ΠΑΡΑΡΤΗΜΑ VIII

ΔΙΑΣΦΑΛΙΣΗ ΠΟΙΟΤΗΤΑΣ ΠΡΟΪΟΝΤΩΝ (Ενότητα Ε)

1. Η διασφάλιση της ποιότητας των προϊόντων είναι η διαδικασία με την οποία ο κατασκευαστής του στοιχείου ασφαλείας που ικανοποιεί τις απαιτήσεις του σημείου 2 εξασφαλίζει κα δηλώνει ότι τα κατασκευαστικά στοιχεία ασφαλείας είναι σύμφωνα με τον τύπο που περιγράφεται στη βεβαίωση τύπου «ΕΚ» και πληρούν τις απαιτήσεις της οδηγίας που έχουν εφαρμογή επ' αυτών 7 εξασφαλίζει και δηλώνει επίσης ότι το στοιχείο ασφαλείας μπορεί να επιτρέψει στον ανελκυστήρα στον οποίο θα προσαρμοσθεί ορθά να ικανοποιεί τις διατάξεις της οδηγίας.

Ο κατασκευαστής του στοιχείου ασφαλείας ή ο εγκατεστημένος στην Κοινότητα εντολοδόχος του επιθέτει τη σήμανση «CE» σε κάθε κατασκευαστικό στοιχείο ασφαλείας και συντάσσει δήλωση πιστότητας «ΕΚ». Η σήμανση «CE» συνοδεύεται από τον αριθμό αναγνώρισης του κοινοποιημένου οργανισμού ο οποίος είναι υπεύθυνος για την επιτήρηση του προβλέπεται στο σημείο 4.

2. Ο κατασκευαστής εφαρμόζει εγκεκριμένο σύστημα ποιότητας για τον τελικό έλεγχο του κατασκευαστικού στοιχείου ασφαλείας και τις δοκιμές, όπως ορίζεται στο σημείο 3, και υπόκειται στην επιτήρηση που αναφέρεται στο σημείο 4.

3. Σύστημα ποιότητας

3.1. Ο κατασκευαστής του στοιχείου ασφαλείας υποβάλλει αίτηση αξιολόγησης του συστήματος ποιότητας που εφαρμόζει σε κοινοποιημένο οργανισμό της επιλογής για τα εν λόγω στοιχεία ασφαλείας.

Η αίτηση περιλαμβάνει:

- όλες τις κατάλληλες πληροφορίες για τα στοιχεία ασφαλείας που πρόκειται να κατασκευαστούν,

- την τεκμηρίωση σχετικά με το σύστημα ποιότητας,

- την τεχνική τεκμηρίωση σχετικά με τα κατασκευαστικά στοιχεία ασφαλείας εγκεκριμένου τύπου και αντίγραφο των βεβαιώσεων εξέτασης τύπου «ΕΚ».

3.2. Στα πλαίσια του συστήματος ποιότητας, προκειμένου να εξακριβωθεί η συμμόρφωσή τους με τις αντίστοιχες απαιτήσεις της οδηγίας, όλα τα κατασκευαστικά στοιχεία ασφαλείας εξετάζονται και υποβάλλονται σε όλες τις κατάλληλες δοκιμές που ορίζουν τα πρότυπα τα οποία έχουν εφαρμογή και ορίζονται στο άρθρο 5 ή σε ισοδύναμες δοκιμές.

Όλα τα στοιχεία, απαιτήσεις και διατάξεις που υιθετούνται από τον κατασκευαστή των στοιχείων ασφαλείας, πρέπει να περιλαμβάνονται σε τεκμηρίωση η οποία τηρείται κατά συστηματικό και ορθολογικό τρόπο υπό τη μορφή γραπτών μέτρων, διαδικασιών και οδηγιών. Η εν λόγω τεκμηρίωση σχετικά με το σύστημα ποιότητας επιτρέπει ενιαία ερμηνεία των προγραμμάτων, των σχεδίων, των εγχειριδίων και των φακέλων ποιότητας.

Περιλαμβάνει ιδίως κατάλληλη περιγραφή:

α) των στόχων ποιότητας 7

β) του οργανογράμματος, των ευθυνών των στελεχών και των εξουσιών τους σε θέματα ποιότητας της κατασκευής των στοιχείων ασφαλείας 7

γ) των ελέγχων και δοκιμών που διενεργούνται μετά την κατασκευή 7

δ) των μέσων εξακρίβωσης της αποτελεσματικής λειτουργίας του συστήματος ποιότητας 7

ε) των φακέλων ποιότητας, όπως εκθέσεων επιθεώρησης και στοιχείων των δοκιμών, στοιχείων βαθμονόμησης οργάνων, εκθέσεων των προσόντων του αρμόδιου προσωπικού, κ.λπ.

3.3. Ο κοινοποιημένος οργανισμός αξιολογεί το σύστημα ποιότητας για να προσδιορίσει κατά πόσο ανταποκρίνεται στις απαιτήσεις που αναφέρονται στο σημείο 3.2. Τεκμαίρει την πιστότητα προς τις απαιτήσεις αυτές για τα συστήματα ποιότητας που εφαρμόζουν το αντίστοιχο εναρμονισμένο πρότυπο. Το εναρμονισμένο αυτό πρότυπο είναι το EN 29003, συμπληρωμένο, εφόσον απαιτείται, κατά τρόπο ώστε να λαμβάνεται υπόψη η ιδιομορφία των κατασκευαστικών στοιχείων ασφαλείας.

Η ομάδα των ελεγκτών περιλαμβάνει τουλάχιστον ένα μέλος το οποίο έχει αποκτήσει, όσον αφορά την αξιολόγηση, τεχνολογική εμπειρία στον τομέα των ανελκυστήρων. Η διαδικασία αξιολόγησης περιλαμβάνει τουλάχιστον μια επίσκεψη στις εγκαταστάσεις του κατασκευαστή των στοιχείων ασφαλείας.

Η απόφαση κοινοποιείται στον κατασκευαστή των στοιχείων ασφαλείας. Περιλαμβάνει τα συμπεράσματα του ελέγχου και την κατάλληλα τεκμηριωμένη απόφαση σχετικά με την αξιολόγηση.

3.4. Ο κατασκευαστής του στοιχείου ασφαλείας αναλαμβάνει να εκπληρώνει τις υποχρεώσεις που απορρέουν από το σύστημα ποιότητας όπως έχει εγκριθεί και να φροντίζει ώστε το εν λόγω σύστημα να διατηρεί την καταλληλότητα και την αποτελεσματικότητά του.

Ο κατασκευαστής των στοιχείων ασφαλείας ή ο εγκατεστήμενος στην Κοινότητα εντολοδόχος του πληροφορεί τον κοινοποιημένο οργανισμό που έχει εγκρίνει το σύστημα ποιότητας σχετικά με οποιοδήποτε σχέδιο αναπροσαρμογής αυτού του συστήματος.

Ο κοινοποιημένος οργανισμός αξιολογεί τις προτεινόμενες τροποποιήσεις και αποφασίζει εάν το τροποποιημένο σύστημα ποιότητας εξακολουθεί να ανταποκρίνεται στις απαιτήσεις που περιλαμβάνονται στο σημείο 3.2 ή αν απαιτείται νέα αξιολόγηση.

Ο οργανισμός κοινοποιεί την απόφαση στον κατασκευαστή. Η κοινοποίηση περιλαμβάνει τα συμπεράσματα του ελέγχου και δεόντως αιτιολογημένη απόφαση αξιολόγησης.

4. Επιτήρηση υπό την ευθύνη του κοινοποιημένου οργανισμού

4.1. Σκοπός της επιτήρησης είναι να διασφαλίζεται ότι ο κατασκευαστής του στοιχείου ασφαλείας τηρεί ορθά τις υποχρεώσεις που προκύπτουν από το εγκεκριμένο σύστημα ποιότητας.

4.2. Ο κατασκευαστής επιτρέπει στον κοινοποιημένο οργανισμό την πρόσβαση για τη διενέργεια επιθεωρήσεων, στους χώρους επιθεωρήσεων, δοκιμών και αποθήκευσης και του παρέχει όλες τις απαραίτητες πληροφορίες, ιδίως:

- την τεκμηρίωση σχετικά με το σύστημα ποιότητας,

- την τεχνική τεκμηρίωση,

- τους φακέλους ποιότητας όπως οι εκθέσεις επιθεώρησης και τα στοιχεία των δοκιμών, τα στοιχεία βαθμονόμησης οργάνων, τις εκθέσεις των προσόντων του οικείου προσωπικού κ.λπ.

4.3. Ο κοινοποιημένος οργανισμός πραγματοποιεί περιοδικά ελέγχους για να βεβαιώνεται ότι ο κατασκευαστής των στοιχείων ασφαλείας διατηρεί και εφαρμόζει το σύστημα ποιότητας και υποβάλλει έκθεση για τον έλεγχο στον κατασκευαστή των στοιχείων ασφαλείας.

4.4. Εξάλλου, ο κοινοποιημένος οργανισμός μπορεί να πραγματοποιεί αιφνιδιαστικές επισκέψεις στον κατασκευαστή του στοιχείου ασφαλείας.

Με την ευκαιρία των επισκέψεων αυτών, και εφόσον χρειάζεται, ο κοινοποιημένος οργανισμός μπορεί να πραγματοποιεί ή να αναθέτει σε τρίτους δοκιμές για την εξακρίβωση της καλής λειτουργίας του συστήματος ποιότητας. Ο οργανισμός χορηγεί στον κατασκευαστή των στοιχείων ασφαλείας έκθεση για την επίσκεψη και, εφόσον έχει εκτελεσθεί δοκιμή, έκθεση δοκιμής.

5. Ο κατασκευαστής κρατά στη διάθεση των εθνικών αρχών επί δέκα έτη υπολογιζόμενα από την τελευταία ημερομηνία κατασκευής του στοιχείου ασφαλείας:

- την τεκμηρίωση που αναφέρεται στο σημείο 3.1 δεύτερο εδάφιο τρίτη περίπτωση,

- τις αναπροσαρμογές που αναφέρονται στο σημείο 3.4 τρίτη περίπτωση,

- τις αποφάσεις και τις εκθέσεις του κοινοποιημένου οργανισμού που αναφέρονται στο σημείο 3.4 τελευταίο εδάφιο και στα σημεία 4.3 και 4.4.

6. Κάθε κοινοποιημένος οργανισμός ανακοινώνει στους άλλους κοινοποιημένους οργανισμούς τις πληροφορίες για τις εγκρίσεις συστημάτων ποιότητας τις οποίες έχει χορηγήσει, καθώς και για εκείνες τις οποίες έχει ανακαλέσει.

ΠΑΡΑΡΤΗΜΑ IX

ΠΛΗΡΗΣ ΔΙΑΣΦΑΛΙΣΗ ΠΟΙΟΤΗΤΑΣ (Ενότητα Η)

1. Η πλήρης διασφάλιση της ποιότητας των προϊόντων είναι η διαδικασία με την οποία ο κατασκευαστής του στοιχείου ασφαλείας που ικανοποιεί τις απαιτήσεις του σημείου 2 εξασφαλίζει και δηλώνει ότι τα κατασκευαστικά στοιχεία ασφαλείας πληρούν τις απαιτήσεις της οδηγίας που έχουν εφαρμογή επ' αυτών 7 εξασφαλίζει και δηλώνει επίσης ότι το στοιχείο ασφαλείας μπορεί να επιτρέψει στον ανελκυστήρα στον οποίο θα προσαρμοσθεί ορθά να ικανοποιεί τις διατάξεις της παρούσας οδηγίας.

Ο κατασκευαστής ή ο εγκατεστημένος στην Κοινότητα εντολοδόχος του επιθέτει τη σήμανση «CE» σε κάθε κατασκευαστικό στοιχείο ασφαλείας και συντάσσει δήλωση πιστότητας «ΕΚ». Η σήμανση «CE» συνοδεύεται από τον αριθμό αναγνώρισης του κοινοποιημένου οργανισμού ο οποίος είναι υπεύθυνος για την επιτήρηση του προβλέπεται στο σημείο 4.

2. Ο κατασκευαστής εφαρμόζει εγκεκριμένο σύστημα ποιότητας για το σχεδιασμό, την κατασκευή, την τελική επιθεώρηση των στοιχείων ασφαλείας και τις δοκιμές, όπως ορίζει το σημείο 3 και υπόκειται στην επιτήρηση που αναφέρεται στο σημείο 4.

3. Σύστημα ποιότητας

3.1. Ο κατασκευαστής υποβάλλει αίτηση αξιολόγησης του συστήματος ποιότητας σε κοινοποιημένο οργανισμό.

Η αίτηση περιλαμβάνει:

- όλες τις σχετικές πληροφορίες για τα κατασκευαστικά στοιχεία ασφαλείας,

- την τεκμηρίωση του σύστηματος ποιότητας.

3.2. Το σύστημα ποιότητας πρέπει να διασφαλίζει την πιστότητα των κατασκευαστικών στοιχείων ασφαλείας προς τις απαιτήσεις της οδηγίας που ισχύουν γι' αυτά και να επιτρέπει στους ανελκυστήρες στους οποίους είναι ορθά τοποθετημένα να ανταποκρίνονται στις εν λόγω απαιτήσεις.

Όλα τα στοιχεία, απαιτήσεις και διατάξεις που υιοθετούνται από τον κατασκευαστή πρέπει να περιλαμβάνονται σε τεκμηρίωση η οποία τηρείται κατά συστηματικό και τακτικό τρόπο υπό τη μορφή γραπτών μέτρων, διαδικασιών και οδηγιών. Η τεκμηρίωση αυτή του σύστηματος ποιότητας επιτρέπει ενιαία ερμηνεία των διαδικαστικών και ποιοτικών μέτρων όπως προγραμμάτων, σχεδίων, εγχειριδίων και φακέλων ποιότητας.

Περιλαμβάνει ιδίως επαρκή περιγραφή:

- των στόχων ποιότητας, του οργανογράμματος, των ευθυνών των στελεχών και των εξουσιών τους σε θέματα ποιότητας του σχεδιασμού και ποιότητας των κατασκευαστικών στοιχείων ασφαλείας,

- των τεχνικών προδιαγραφών σχεδιασμού, συμπεριλαμβανομένων των προτύπων που θα εφαρμοστούν και, εφόσον τα πρότυπα που αναφέρονται στο άρθρο 5 δεν εφαρμόζονται πλήρως, των μέσων που θα χρησιμοποιούνται ώστε να τηρούνται οι βασικές απαιτήσεις της οδηγίας οι οποίες εφαρμόζονται στα κατασκευαστικά στοιχεία ασφαλείας,

- των τεχνικών ελέγχου και εξακρίβωσης του σχεδιασμού, των μεθόδων και των συστηματικών ενεργειών των οποίων θα γίνεται χρήση στο σχεδιασμό των κατασκευαστικών στοιχείων ασφαλείας,

- των αντίστοιχων τεχνικών κατασκευής, ελέγχου της ποιότητας και διασφάλισης της ποιότητας, των μεθόδων και συστηματικών ενεργειών των οποίων θα γίνεται χρήση,

- των ελέγχων και των δοκιμών που θα διενεργούνται πριν από, κατά και μετά την κατασκευή και της συχνότητας με την οποία θα εκτελούνται,

- των φακέλων ποιότητας, όπως εκθέσεων επιθεώρησης και των στοιχείων δοκιμών και βαθμονόμησης οργάνων, των εκθέσεων των προσόντων του αρμόδιου προσωπικού, κ.λπ.,

- των μέσων που επιτρέπουν την εξακρίβωση της επίτευξης της επιθυμητής ποιότητας σε θέματα σχεδιασμού και προϊόντος, καθώς και την αποδοτική λειτουργία του συστήματος ποιότητας.

3.3. Ο κοινοποιημένος οργανισμός αξιολογεί το σύστημα ποιότητας για να προσδιορίσει κατά πόσον ανταποκρίνεται στις απαιτήσεις που αναφέρονται στο σημείο 3.2. Τεκμαίρει την πιστότητα προς τις απαιτήσεις αυτές για τα συστήματα ποιότητας που εφαρμόζουν το αντίστοιχο εναρμονισμένο πρότυπο (1).

Η ομάδα ελεγκτών περιλαμβάνει τουλάχιστον ένα μέλος που έχει ήδη αποκτήσει, ως εκτιμητής, πείρα των ανελκυστήρων. Η διαδικασία αξιολόγησης περιλαμβάνει επίσκεψη στις εγκαταστάσεις του κατασκευαστή.

Η απόφαση κοινοποιείται στον κατασκευαστή των στοιχείων ασφαλείας. Περιλαμβάνει τα συμπεράσματα του ελέγχου και την τεκμηριωμένη απόφαση αξιολόγησης.

3.4. Ο κατασκευαστής του στοιχείων ασφαλείας δεσμεύεται να τηρεί τις υποχρεώσεις που απορρέουν από το σύστημα ποιότητας όπως έχει εγκριθεί και να το διατηρεί κατά τρόπον ώστε να παραμένει επαρκές και αποτελεσματικό.

Ο κατασκευαστής ή ο εγκατεστημένος στην Κοινότητα εντολοδόχος του πληροφορεί τον κοινοποιημένο οργανισμό που έχει εγκρίνει το σύστημα ποιότητας σχετικά με οποιοδήποτε σχέδιο αναπροσαρμογής του συστήματος ποιότητας.

Ο κοινοποιημένος οργανισμός αξιολογεί τις προτεινόμενες τροποποιήσεις και αποφασίζει εάν το τροποποιημένο σύστημα ποιότητας εξακολουθεί να ανταποκρίνεται στις απαιτήσεις που περιλαμβάνονται στο σημείο 3.2 ή εάν απαιτείται νέα αξιολόγηση.

Κοινοποιεί την απόφαση του στον κατασκευαστή. Η κοινοποίηση περιλαμβάνει τα συμπεράσματα του ελέγχου και την τεκμηριωμένη απόφαση αξιολόγησης.

4. Επιτήρηση «ΕΚ» υπό την ευθύνη του κοινοποιημένου οργανισμού

4.1. Σκοπός της επιτήρησης είναι να διασφαλίζεται ότι ο κατασκευαστής των στοιχείων ασφαλείας τηρεί ορθά τις υποχρεώσεις που απορρέουν από το εγκεκριμένο σύστημα ποιότητας.

4.2. Ο κατασκευαστής των στοιχείων ασφαλείας επιτρέπει στον κοινοποιημένο οργανισμό να έχει πρόσβαση, εφόσον πρόκειται για επιθεώρηση, στο χώρο σχεδιασμού, κατασκευής, επιθεώρησης και δοκιμών και αποθήκευσης, και του παρέχει όλες τις σχετικές πληροφορίες, ιδίως:

- την τεκμηρίωση του συστήματος ποιότητας,

- τους φακέλους ποιότητας που προβλέπονται στο τμήμα του συστήματος ποιότητας που αφορά το σχεδιασμό, περιλαμβανομένων αποτελεσμάτων αναλύσεων, υπολογισμών, δοκιμών κ.λπ.,

- τους φακέλους ποιότητας οι οποίοι προβλέπονται για το τμήμα του συστήματος ποιότητας που αφορά την κατασκευή, συμπεριλαμβανομένων των εκθέσεων επιθεώρησης και των στοιχείων δοκιμών, των στοιχείων βαθμονόμησης οργάνων, των εκθέσεων των προσόντων του αρμόδιου προσωπικού κ.λπ.

4.3. Ο κοινοποιημένος οργανισμός διενεργεί περιοδικά ελέγχους προκειμένου να διασφαλίζει ότι ο κατασκευαστής των στοιχείων ασφαλείας διατηρεί και εφαρμόζει το σύστημα ποιότητας, και υποβάλλει έκθεση έλεγχου στον κατασκευαστή των στοιχείων ασφαλείας.

4.4. Εξάλλου, ο κοινοποιημένος οργανισμός μπορεί να πραγματοποιεί αιφνιδιαστικές επισκέψεις στον κατασκευαστή των στοιχείων ασφαλείας. Επ' ευκαιρία παρομοίων επισκέψεων, ο κοινοποιημένος οργανισμός μπορεί να διενεργεί ή να ζητά να διενεργηθούν δοκιμές για να εξακριβώσει την ορθή λειτουργία του συστήματος ποιότητας, εφόσον απαιτείται. Παρέχει στον κατασκευαστή των στοιχείων ασφαλείας έκθεση της επίσκεψης και, εφόσον υπήρξε δοκιμή, έκθεση δοκιμής.

5. Ο κατασκευαστής των στοιχείων ασφαλείας ή ο εντολοδόχος του κρατά στη διάθεση των εθνικών αρχών επί δέκα τουλάχιστον έτη από την τελευταία ημερομηνία κατασκευής των στοιχείων ασφαλείας:

- την τεκμηρίωση που αναφέρεται στο σημείο 3.1 δεύτερο εδάφιο δεύτερη περίπτωση,

- τις αναπροσαρμογές που αναφέρονται στο σημείο 3.4 δεύτερο εδάφιο,

- τις αποφάσεις και εκθέσεις του κοινοποιημένου οργανισμού που αναφέρονται στο σημείο 3.4 τελευταίο εδάφιο και στα σημεία 4.3 και 4.4.

Εάν ούτε ο κατασκευαστής των στοιχείων ασφαλείας ούτε ο εντολοδόχος του δεν είναι εγκατεστημένοι στην Κοινότητα, την εν λόγω υποχρέωση τήρησης της τεχνικής τεκμηρίωσης στη διάθεση των αρμόδιων αρχών υπέχει το πρόσωπο που είναι υπεύθυνο για τη διάθεση των στοιχείων ασφαλείας στην αγορά της Κοινότητας.

6. Κάθε κοινοποιημένος οργανισμός ανακοινώνει στους υπόλοιπους κοινοποιημένους οργανισμούς τις συναφείς πληροφορίες για τις εγκρίσεις συστημάτων ποιότητας οι οποίες έχουν χορηγήθει, καθώς και για εκείνες οι οποίες έχουν ανακληθεί.

7. Οι φάκελοι και η αλληλογραφία σχετικά με τις διαδικασίες πλήρους διασφάλισης της ποιότητας συντάσσονται σε μία επίσημη γλώσσα του κράτους μέλους όπου είναι εγκατεστημένος ο κοινοποιημένος οργανισμός ή σε γλώσσα που αποδέχεται.

(1) Το εναρμονισμένο αυτό πρότυπο είναι το ΕΝ 29001, συμπληρωμένο, εφόσον απαιτείται, κατά τρόπον ώστε να λαμβάνεται υπόψη η ιδιομορφία των κατασκευαστικών στοιχείων ασφαλείας.

ΠΑΡΑΡΤΗΜΑ X

ΕΞΑΚΡΙΒΩΣΗ ΑΝΑ ΜΟΝΑΔΑ (Ενότητα Ζ)

1.Η εξακρίβωση ανά μονάδα είναι η διαδικασία με την οποία ένας εγκαταστάτης ανελκυστήρα εξασφαλίζει και βεβαιώνει ότι ο ανελκυστήρας που διατίθεται στην αγορά και στον οποίο έχει χορηγηθεί η βεβαίωση πιστότητας που αναφέρεται στην παράγραφο 4 είναι σύμφωνος προς τις απαιτήσεις της οδηγίας. Ο εγκαταστάτης του ανελκυστήρα επιθέτει τη σήμανση «CE» στο θαλαμίσκο του ανελκυστήρα και συντάσσει δήλωση πιστότητας «ΕΚ»

2. Η αίτηση εξακρίβωσης ανά μονάδα υποβάλλεται από τον εγκαταστάτη του ανελκυστήρα σε κοινοποιημένο οργανισμό της εκλογής του.

Η αίτηση περιλαμβάνει:

- το όνομα και τη διεύθυνση του εγκαταστάτη του ανελκυστήρα, καθώς και τον τόπο όπου είναι εγκατεστημένος ο ανελκυστήρας,

- γραπτή δήλωση η οποία διευκρινίζει ότι η ίδια αίτηση δεν έχει υποβληθεί σε άλλον κοινοποιημένο οργανισμό,

- τεχνικό φάκελο.

3. Σκοπός του τεχνικού φακέλου είναι να επιτρέπει την αξιολόγηση της συμμόρφωσης προς τις απαιτήσεις της οδηγίας καθώς και την κατανόηση του σχεδιασμού της εγκατάστασης και της λειτουργίας του ανελκυστήρα.

Στο βαθμό που είναι αναγκαίο για την αξιολόγηση της πιστότητας, ο τεχνικός φάκελος περιλαμβάνει τα ακόλουθα στοιχεία:

- γενική περιγραφή του ανελκυστήρα,

- σχέδια ή σχεδιαγράμματα σχεδιασμού και κατασκευής,

- τις σχετικές βασικές απαιτήσεις και τη λύση που υιοθετήθηκε για την ικανοποίησή τους (για παράδειγμα, εναρμονισμένο πρότυπο),

- ενδεχομένως τα αποτελέσματα δοκιμών ή υπολογισμών που πραγματοποιήθηκαν ή ανατέθηκαν σε τρίτους από τον εγκαταστάτη του ανελκυστήρα,

- το αντίγραφο των βεβαιώσεων εξέτασης τύπου «ΕΚ» των κατασκευαστικών στοιχείων ασφαλείας που έχουν χρησιμοποιηθεί.

4. Ο κοινοποιημένος οργανισμός εξετάζει τον τεχνικό φάκελο και τον ανελκυστήρα και διενεργεί τις κατάλληλες δοκιμές που αναφέρονται στο ή στα εφαρμόσιμα πρότυπα τα οποία περιλαμβάνονται στο άρθρο 5 της οδηγίας ή ισοδύναμες δοκιμές για να εξακριβώσει την πιστότητα του ανελκυστήρα προς τις εφορμοστέες απαιτήσεις της παρούσας οδηγίας.

Εάν ο ανελκυστήρας ανταποκρίνεται στις διατάξεις της οδηγίας, ο κοινοποιημένος οργανισμός επιθέτει τον αναγνωριστικό του αριθμό δίπλα στη σήμανση «CE» σύμφωνα με το παράρτημα III ή εντέλλεται αυτό σε τρίτους και συντάσσει βεβαίωση πιστότητας σχετικά με τις δοκιμές που πραγματοποιήθηκαν.

Ο κοινοποιημένος οργανισμός συμπληρώνει τις αντίστοιχες σελίδες του βιβλίου παρακολούθησης που αναφέρεται στο σημείο 6.2 του παραρτήματος Ι.

Εάν ο κοινοποιημένος οργανισμός αρνηθεί να χορηγήσει βεβαίωση πιστότητας, οφείλει να αιτιολογήσει κατά λεπτομερή τρόπο την άρνησή του και να συστήσει τα μέσα για να επιτευχθεί η πιστότητα. Εφόσον ο εγκαταστάτης του ανελκυστήρα ζητήσει εκ νέου την εξακρίβωση, οφείλει να τη ζητήσει από τον ίδιο κοινοποιημένο οργανισμό.

5. Η βεβαίωση πιστότητας, οι φάκελοι και η αλληλογραφία σχετικά με τις διαδικασίες εξακρίβωσης ανά μονάδα συντάσσονται σε μία επίσημη γλώσσα του κράτους μέλους όπου είναι εγκατεστημένος ο κοινοποιημένος οργανισμός ή σε γλώσσα που αποδέχεται.

6. Ο εγκαταστάτης του ανελκυστήρα κρατά, μαζί με τον τεχνικό φάκελο, αντίγραφο της βεβαίωσης πιστότητας επί δέκα έτη, υπολογιζόμενα από τη διάθεση του ανελκυστήρα στην αγορά.

ΠΑΡΑΡΤΗΜΑ XI

ΠΙΣΤΟΤΗΤΑ ΠΡΟΣ ΤΟΝ ΤΥΠΟ ΜΕ ΔΕΙΓΜΑΤΟΛΗΠΤΙΚΟΥΣ ΕΛΕΓΧΟΥΣ (Ενότητα Γ)

1. Με τον όρο «πιστότητα προς τον τύπο», περιγράφεται η διαδικασία με την οποία ο κατασκευαστής των στοιχείων ασφαλείας, ή ο εγκατεστημένος στην Κοινότητα εντολοδόχος του, εξασφαλίζει και δηλώνει ότι τα κατασκευαστικά στοιχεία ασφαλείας είναι σύμφωνα με τον τύπο που περιγράφεται στη βεβαίωση τύπου «ΕΚ» και πληρούν τις απαιτήσεις της οδηγίας που έχουν εφαρμογή επ' αυτών 7 εξασφαλίζει και δηλώνει επίσης ότι το στοιχείο ασφαλείας μπορεί να επιτρέψει στον ανελκυστήρα στον οποίο θα προσαρμοσθεί ορθά να ικανοποιεί τις βασικές απαιτήσεις ασφαλείας και υγείας της παρούσας οδηγίας.

Ο κατασκευαστής του στοιχείου ασφαλείας ή ο εγκατεστημένος στην Κοινότητα εντολοδόχος του επιθέτει τη σήμανση «CE» σε κάθε κατασκευαστικό στοιχείο ασφαλείας και συντάσσει δήλωση πιστότητας «ΕΚ».

2. Ο κατασκευαστής των στοιχείων ασφαλείας λαμβάνει όλα τα απαραίτητα μέτρα ώστε η μέθοδος κατασκευής να εξασφαλίζει την πιστότητα των παραγομένων στοιχείων ασφαλείας προς τον τύπο που περιγράφεται στη βεβαίωση εξέτασης τύπου «ΕΚ» και τις απαιτήσεις της οδηγίας που έχουν εφαρμογή σε αυτά.

3. Ο κατασκευαστής των στοιχείων ασφαλείας ή ο εγκατεστημένος στην Κοινότητα εντολοδόχος του κρατούν αντίγραφο της δήλωσης πιστότητας «ΕΚ» επί δέκα τουλάχιστον έτη από την τελευταία ημερομηνία παραγωγής του στοιχείου ασφαλείας.

Εάν ούτε ο κατασκευαστής των στοιχείων ασφαλείας ούτε ο εντολοδόχος του δεν είναι εγκατεστημένοι στην Κοινότητα, την εν λόγω υποχρέωση τήρησης της τεχνικής τεκμηρίωσης στη διάθεση των αρμόδιων αρχών υπέχει το πρόσωπο που είναι υπεύθυνο για τη διάθεση των στοιχείων ασφαλείας στην αγορά της Κοινότητας.

4. Ένας κοινοποιημένος οργανισμός τον οποίο επιλέγει ο κατασκευαστής των στοιχείων ασφαλείας διεξάγει ή αναθέτει σε τρίτους τη διεξαγωγή ελέγχων των στοιχείων ασφαλείας σε άτακτα χρονικά διαστήματα. Εξετάζεται κατάλληλο δείγμα των τελειωμένων στοιχείων ασφαλείας, το οποίο λαμβάνεται επί τόπου από τον κοινοποιημένο οργανισμό και διεξάγονται κατάλληλες δοκιμές, όπως προβλέπει το ή τα πρότυπα που αναφέρονται στο άρθρο 5 και τα οποία έχουν εφαρμογή στα εξεταζόμενα στοιχεία, ή ισοδύναμες δοκιμές, για να εξακριβωθεί η πιστότητα της παραγωγής προς τις απαιτήσεις της αντίστοιχης οδηγίας. Στην περίπτωση που ένα ή περισσότερα από τα εν λόγω κατασκευαστικά στοιχεία ασφαλείας δεν είναι σύμφωνα με τις προδιαγραφές, ο κοινοποιημένος οργανισμός λαμβάνει τα κατάλληλα μέτρα.

Τα στοιχεία που θα λαμβάνονται υπόψη για τον έλεγχο των κατασκευαστικών στοιχείων ασφαλείας θα καθορισθούν από κοινού από όλους τους κοινοποιημένους οργανισμούς στους οποίους έχει ανατεθεί αυτή η διαδικασία λαμβάνοντας υπόψη τα βασικά χαρακτηριστικά των κατασκευαστικών στοιχείων ασφαλείας που αναφέρονται στο παράρτημα IV.

Κατά τη διάρκεια της διαδικασίας παραγωγής, ο κατασκευαστής επιθέτει, υπ' ευθύνη του κοινοποιημένου οργανισμού, τον αριθμό αναγνώρισης του οργανισμού.

5. Οι φάκελοι και η αλληλογραφία σχετικά με τις διαδικασίες δειγματοληπτικού ελέγχου που αναφέρονται στο σημείο 4, συντάσσονται σε μία επίσημη γλώσσα του κράτους μέλους όπου είναι εγκατεστημένος ο κοινοποιημένους οργανισμός ή σε γλώσσα που αποδέχεται.

ΠΑΡΑΡΤΗΜΑ XII

ΔΙΑΣΦΑΛΙΣΗ ΠΟΙΟΤΗΤΑΣ ΠΡΟΪΟΝΤΩΝ «ΑΝΕΛΚΥΣΤΗΡΕΣ» (Ενότητα Ε)

1. Η διασφάλιση της ποιότητας των προϊόντων είναι η διαδικασία με την οποία ο κατασκευαστής ανελκυστήρα που ικανοποιεί τις απαιτήσεις του σημείου 2 εξασφαλίζει και δηλώνει ότι οι εγκατεστημένοι ανελκυστήρες είναι σύμφωνοι με τον τύπο που περιγράφεται στην βεβαίωση τύπου «ΕΚ» και πλήρουν τις απαιτήσεις της οδηγίας που έχουν εφαρμογή επ' αυτών.

Ο εγκαταστάτης ανελκυστήρα επιθέτει τη σήμανση «CE» σε κάθε ανελκυστήρα και συντάσσει δήλωση πιστότητας «ΕΚ». Η σήμανση «CE» συνοδεύεται από τον αριθμό αναγνώρισης του κοινοποιημένου οργανισμού ο οποίος είναι υπεύθυνος για την επιτήρηση του προβλέπεται στο σημείο 4.

2. Ο εγκαταστάτης ανελκυστήρα εφαρμόζει εγκεκριμένο σύστημα ποιότητας για τον τελικό έλεγχο του ανελκυστήρα και τις δοκιμές όπως ορίζει το σημείο 3 και υπόκειται στην επιτήρηση που αναφέρεται στο σημείο 4.

3. Σύστημα ποιότητας

3.1. Ο εγκαταστάτης ανελκυστήρα υποβάλλει αίτηση αξιολόγησης του συστήματος ποιότητας που εφαρμόζει σε οργανισμό της επιλογής του, κοινοποιημένο για τους ανελκυστήρες.

Η αίτηση περιλαμβάνει:

- όλες τις κατάλληλες πληροφορίες για τους ανελκυστήρες που πρόκειται να κατασκευαστούν,

- την τεκμηρίωση σχετικά με το σύστημα ποιότητας,

- την τεχνική τεκμηρίωση σχετικά με τα κατασκευαστικά στοιχεία ασφαλείας εγκεκριμένου τύπου και αντίγραφο των βεβαιώσεων εξέτασης τύπου «ΕΚ».

3.2. Στα πλαίσια του συστήματος ποιότητας, προκειμένου να εξακριβωθεί η συμμόρφωσή τους με τις αντίστοιχες απαιτήσεις της οδηγίας, κάθε ανελκυστήρας εξετάζεται και υποβάλλεται σε όλες τις κατάλληλες δοκιμές που ορίζουν τα πρότυπα τα οποία έχουν εφαρμογή και ορίζονται στο άρθρο 5 ή σε ισοδύναμες δοκιμές.

Όλα τα στοιχεία, απαιτήσεις και διατάξεις που υιοθετούνται από τον εγκαταστάτη ανελκυστήρα, πρέπει να περιλαμβάνονται σε τεκμηρίωση η οποία τηρείται κατά συστηματικό και ορθολογικό τρόπο υπό τη μορφή γραπτών μέτρων, διαδικασιών και οδηγιών. Η εν λόγω τεκμηρίωση σχετικά με το σύστημα ποιότητας επιτρέπει ενιαία ερμηνεία των προγραμμάτων, των σχεδίων, των εγχειριδίων και των φακέλων ποιότητας.

Περιλαμβάνει ιδίως επαρκή περιγραφή:

α) των στόχων ποιότητας 7

β) του οργανογράμματος, των ευθυνών των στελεχών και των εξουσιών τους σε θέματα ποιότητας της κατασκευής των ανελκυστήρων 7

γ) των ελέγχων και δοκιμών που διενεργούνται πριν από τη διάθεση του ανελκυστήρα στην αγορά 7 σε αυτούς περιλαμβάνονται κατ' ελάχιστον οι δοκιμές που προβλέπονται στο παράρτημα VI σημείο 4 στοιχείο β) 7

δ) των μέσων εξακρίβωσης της αποτελεσματικής λειτουργίας του συστήματος ποιότητας 7

ε) των φακέλων ποιότητας, όπως εκθέσεων επιθεώρησης και στοιχείων των δοκιμών, στοιχείων βαθμονόμησης οργάνων, εκθέσεων των προσόντων του αρμόδιου προσωπικού, κ.λπ.

3.3. Ο κοινοποιημένος οργανισμός αξιολογεί το σύστημα ποιότητας για να προσδιορίσει κατά πόσο ανταποκρίνεται στις απαιτήσεις που αναφέρονται στο σημείο 3.2. Τεκμαίρει την πιστότητα προς τις απαιτήσεις αυτές για τα συστήματα ποιότητας που εφαρμόζουν το αντίστοιχο εναρμονισμένο πρότυπο (1).

Η ομάδα των ελεγκτών περιλαμβάνει τουλάχιστον ένα μέλος το οποίο έχει αποκτήσει, όσαν αφορά την αξιολόγηση, τεχνολογική εμπειρία στον τομέα των ανελκυστήρων. Η διαδικασία αξιολόγησης περιλαμβάνει τουλάχιστον μία επίσκεψη στις εγκαταστάσεις του εγκαταστάτη ανελκυστήρα και μία επίσκεψη σε ένα εργοτάξιο.

Η απόφαση κοινοποιείται στον εγκαταστάτη ανελκυστήρα. Περιλαμβάνει τα συμπεράσματα του ελέγχου και την κατάλληλα τεκμηριωμένη απόφαση σχετικά με την αξιολόγηση.

3.4. Ο εγκαταστάτης ανελκυστήρα αναλαμβάνει να εκπληρώνει της υποχρεώσεις που απορρέουν από το σύστημα ποιότητας όπως έχει εγκριθεί και να φροντίζει ώστε το εν λόγω σύστημα να διατηρεί την καταλληλότητα και την αποτελεσματικότητά του.

Ο εγκαταστάτης ανελκυστήρα πληροφορεί τον κοινοποιημένο οργανισμό που έχει εγκρίνει το σύστημα ποιότητας σχετικά με οποιοδήποτε σχέδιο αναπροσαρμογής του συστήματος αυτού.

Ο κοινοποιημένος οργανισμός αξιολογεί τις προτεινόμενες τροποποιήσεις και αποφασίζει εάν το τροποποιημένο σύστημα ποιότητας εξακολουθεί να ανταποκρίνεται στις απαιτήσεις που περιλαμβάνονται στο σημείο 3.2 ή αν απαιτείται νέα αξιολόγηση.

Ο οργανισμός κοινοποιεί την απόφασή του στον εγκαταστάτη ανελκυστήρα. Η κοινοποίηση περιλαμβάνει τα συμπεράσματα του ελέγχου και δεόντως αιτιολογημένη απόφαση αξιολόγησης.

4. Επιτήρηση υπό την ευθύνη του κοινοποιημένου οργανισμού

4.1. Σκοπός της επιτήρησης είναι να διασφαλίζεται ότι ο εγκαταστάτης ανελκυστήρα τηρεί ορθά τις υποχρεώσεις που προκύπτουν από το εγκεκριμένο σύστημα ποιότητας.

4.2. Ο εγκαταστάτης ανελκυστήρα επιτρέπει στον κοινοποιημένο οργανισμό την πρόσβαση για τη διενέργεια επιθεωρήσεων, στους χώρους επιθεωρήσεων και δοκιμών και του παρέχει όλες τις απαραίτητες πληροφορίες, ιδίως:

- την τεκμηρίωση σχετικά με το σύστημα ποιότητας,

- την τεχνική τεκμηρίωση,

- τους φακέλους ποιότητας, όπως οι εκθέσεις επιθεώρησης και τα στοιχεία των δοκιμών, τα στοιχεία βαθμονόμησης οργάνων, τις εκθέσεις των προσόντων του οικείου προσωπικού κ.λπ.

4.3. Ο κοινοποιημένος οργανισμός πραγματοποιεί περιοδικά ελέγχους για να βεβαιώνεται ότι ο εγκαταστάτης ανελκυστήρα διατηρεί και εφαρμόζει το σύστημα ποιότητας και υποβάλλει έκθεση για τον έλεγχο στον εγκαταστάτη ανελκυστήρα.

4.4. Εξάλλου, ο κοινοποιημένος οργανισμός μπορεί να πραγματοποιεί αιφνιδιαστικές επισκέψεις στα εργοτάξια όπου εγκαθίστανται ανελκυστήρες.

Με την ευκαιρία των επισκέψεων αυτών, ο κοινοποιημένος οργανισμός μπορεί να πραγματοποιεί ή να αναθέτει σε τρίτους δοκιμές για την εξακρίβωση της καλής λειτουργίας του συστήματος ποιότητας, εφόσον χρειάζεται, και του ανελκυστήρα. Ο οργανισμός χορηγεί στον εγκαταστάτη ανελκυστήρα έκθεση για την επίσκεψη και, εφόσον έχει εκτελεσθεί δοκιμή, έκθεση δοκιμής.

5. Ο εγκαταστάτης ανελκυστήρα τηρεί στη διάθεση των εθνικών αρχών επί δέκα έτη υπολογιζόμενα από την τελευταία ημερομηνία παραγωγής του κατασκευαστικού στοιχείου ασφαλείας:

- την τεκμηρίωση που αναφέρεται στο σημείο 3.1 δεύτερο εδάφιο τρίτη περίπτωση,

- τις αναπροσαρμογές που αναφέρονται στο σημείο 3.4 τρίτη περίπτωση,

- τις αποφάσεις και τις εκθέσεις του κοινοποιημένου οργανισμού που αναφέρονται στο σημείο 3.4 τελευταίο εδάφιο και στα σημεία 4.3 και 4.4.

6. Κάθε κοινοποιημένος οργανισμός ανακοινώνει στους άλλους κοινοποιημένους οργανισμούς τις συναφείς πληροφορίες για τις εγκρίσεις συστημάτων ποιότητας τις οποίες έχουν χορηγήσει, καθώς και για εκείνες τις οποίες έχει ανακαλέσει.

(1) Το εναρμονισμένο αυτό πρότυπο είναι το ΕΝ 29003, συμπληρωμένο, εφόσον απαιτείται, κατά τρόπο ώστε να λαμβάνεται υπόψη η ιδιομορφία των ανελκυστήρων.

ΠΑΡΑΡΤΗΜΑ XIII

ΠΛΗΡΗΣ ΔΙΑΣΦΑΛΙΣΗ ΠΟΙΟΤΗΤΑΣ (Ενότητα Η)

1. Η πλήρης διασφάλιση της ποιότητας των προϊόντων είναι η διαδικασία με την οποία ο εγκαταστάτης ανελκυστήρα που ικανοποιεί τις απαιτήσεις του σημείου 2 εξασφαλίζει και δηλώνει ότι οι ανελκυστήρες πλήρουν τις απαιτήσεις της οδηγίας που έχουν εφαρμογή επ' αυτών.

Ο εγκαταστάτης ανελκυστήρα επιθέτει τη σήμανση «CE» σε κάθε ανελκυστήρα και συντάσσει δήλωση πιστότητας «ΕΚ». Η σήμανση «CE» συνοδεύεται από τον αριθμό αναγνώρισης του κοινοποιημένου οργανισμού ο οποίος είναι υπεύθυνος για την επιτήρηση του προβλέπεται στο σημείο 4.

2. Ο εγκαταστάτης ανελκυστήρα εφαρμόζει εγκεκριμένο σύστημα ποιότητας για το σχεδιασμό, την κατασκευή, τη συναρμολόγηση, την εγκατάσταση, την τελική επιθεώρηση των ανελκυστήρων και τις δοκιμές όπως ορίζει το σημείο 3, και υπόκειται στην επιτήρηση που αναφέρεται στο σημείο 4.

3. Σύστημα ποιότητας

3.1. Ο εγκαταστάτης ανελκυστήρα υποβάλλει αίτηση αξιολόγησης του συστήματος ποιότητας σε κοινοποιημένο οργανισμό.

Η αίτηση περιλαμβάνει:

- όλες τις σχετικές πληροφορίες για τους ανελκυστήρες, και ιδίως εκείνες που θα επιτρέψουν την κατανόηση των σχέσεων μεταξύ του σχεδιασμού και της λειτουργίας του ανελκυστήρα καθώς και την εκτίμηση της τήρησης των απαιτήσεων της οδηγίας,

- την τεκμηρίωση του συστήματος ποιότητας.

3.2. Το σύστημα ποιότητας πρέπει να διασφαλίζει την πιστότητα των ανελκυστήρων προς τις απαιτήσεις της οδηγίας που έχουν εφαρμογή σε αυτούς.

Όλα τα στοιχεία, απαιτήσεις και διατάξεις που υιοθετούνται από τον εγκαταστάτη ανελκυστήρα πρέπει να περιλαμβάνονται σε τεκμηρίωση η οποία τηρείται κατά συστηματικό και τακτικό τρόπο υπό τη μορφή γραπτών μέτρων, διαδικασιών και οδηγιών. Η τεκμηρίωση αυτή του συστήματος ποιότητας επιτρέπει ενιαία ερμηνεία των διαδικαστικών και ποιοτικών μέτρων όπως προγραμμάτων, σχεδίων, εγχειριδίων και φακέλων ποιότητας.

Περιλαμβάνει ιδίως επαρκή περιγραφή:

- των στόχων ποιότητας, του οργανογράμματος, των ευθυνών των στελεχών και των εξουσιών τους σε θέματα ποιότητας του σχεδιασμού και ποιότητας των ανελκυστήρων,

- των τεχνικών προδιαγραφών σχεδιασμού, συμπεριλαμβανομένων των προτύπων που θα εφαρμοστούν και, εφόσον τα πρότυπα που αναφέρονται στο άρθρο 5 της οδηγίας δεν εφαρμόζονται πλήρως, των μέσων που θα χρησιμοποιούνται ώστε να τηρούνται οι βασικές απαιτήσεις της οδηγίας οι οποίες εφαρμόζονται στους ανελκυστήρες,

- των τεχνικών ελέγχου και εξακρίβωσης του σχεδιασμού, των μεθόδων και των συστηματικών ενεργειών των οποίων θα γίνεται χρήση στο σχεδιασμό των ανελκυστήρων,

- των ελέγχων και των δοκιμών που θα πραγματοποιούνται κατά την παραλαβή των υλικών κατασκευής, των κατασκευαστικών στοιχείων και των υποσυνόλων,

- των αντίστοιχων τεχνικών συναρμολόγησης και εγκατάστασης, ελέγχου της ποιότητας, των μεθόδων και συστηματικών ενεργειών των οποίων θα γίνεται χρήση,

- των ελέγχων και δοκιμών που θα διενεργούνται πριν (έλεγχος των συνθηκών εγκατάστασης: φρέαρ, χώρος εγκατάστασης της μηχανής κ.λπ.), κατά και μετά την εγκατάσταση (σε αυτούς περιλαμβάνονται κατ' ελάχιστον οι δοκιμές που προβλέπονται στο παράρτημα VI σημείο 4 στοιχείο β),

- των φακέλων ποιότητας, όπως των εκθέσεων επιθεώρησης και των στοιχείων δοκιμών και βαθμονόμησης οργάνων, των εκθέσεων των προσόντων του αρμόδιου προσωπικού, κ.λπ.,

- των μέσων που επιτρέπουν την εξακρίβωση της επίτευξης της επιθυμητής ποιότητας σε θέματα σχεδιασμού και εγκατάστασης, καθώς και την αποδοτική λειτουργία του συστήματος ποιότητας.

3.3. Έλεγχος του σχεδιασμού

Εφόσον ο σχεδιασμός δεν έχει γίνει σύμφωνα με τα εναρμονισμένα πρότυπα, ο κοινοποιημένος οργανισμός εξετάζει εάν ο σχεδιασμός έχει γίνει σύμφωνα με τις διατάξεις της οδηγίας και, εάν ναι, χορηγεί βεβαίωση «εξέτασης του σχεδιασμού ΕΚ» στον εγκαταστάτη και διευκρινίζει τα όρια ισχύος της βεβαίωσης και τα στοιχεία που είναι απαραίτητα για την αναγνώριση του εγκεκριμένου σχεδιασμού.

3.4 Έλεγχος του συστήματος ποιότητας

Ο κοινοποιημένος οργανισμός αξιολογεί το σύστημα ποιότητας για να προσδιορίσει κατά πόσον ανταποκρίνεται στις απαιτήσεις που αναφέρονται στο σημείο 3.2. Τεκμαίρει την πιστότητα προς τις απαιτήσεις αυτές για τα συστήματα ποιότητας που εφαρμόζουν το αντίστοιχο εναρμονισμένο πρότυπο (1).

Η ομάδα των ελεγκτών περιλαμβάνει τουλάχιστον ένα μέλος που έχει ήδη αποκτήσει, ως εκτιμητής, πείρα στον τομέα των ανελκυστήρων. Η διαδικασία αξιολόγησης περιλαμβάνει επίσκεψη στις εγκαταστάσεις του εγκαταστάτη ανελκυστήρα και μία επίσκεψη σε εργοτάξιο εγκατάστασης.

Η απόφαση κοινοποιείται στον κατασκευαστή ανελκυστήρα. Περιλαμβάνει τα συμπεράσματα του ελέγχου και την τεκμηριωμένη απόφαση αξιολόγησης.

3.5. Ο εγκαταστάτης ανελκυστήρα δεσμεύεται να τηρεί τις υποχρεώσεις που απορρέουν από το σύστημα ποιότητας όπως έχει εγκριθεί και να το διατηρεί κατά τρόπον ώστε να παραμένει επαρκές και αποτελεσματικό.

Ο εγκαταστάτης ανελκυστήρα πληροφορεί τον κοινοποιημένο οργανισμό που έχει εγκρίνει το σύστημα ποιότητας σχετικά με οποιοδήποτε σχέδιο αναπροσαρμογής του συστήματος διασφάλισης ποιότητας.

Ο κοινοποιημένος οργανισμός αξιολογεί τις προτεινόμενες τροποποιήσεις και αποφασίζει εάν το τροποποιημένο σύστημα ποιότητας εξακολουθεί να ανταποκρίνεται στις απαιτήσεις που περιλαμβάνονται στο σημείο 3.2 ή αν απαιτείται νέα αξιολόγηση.

Κοινοποιεί την απόφασή του στον εγκαταστάτη ανελκυστήρα. Η κοινοποίηση περιλαμβάνει τα συμπεράσματα του ελέγχου και την τεκμηριωμένη απόφαση αξιολόγησης.

4. Επιτήρηση «ΕΚ» υπό την ευθύνη του κοινοποιημένου οργανισμού

4.1. Σκοπός της επιτήρησης είναι να διασφαλίζεται ότι ο εγκαταστάτης ανελκυστήρα τηρεί ορθά τις υποχρεώσεις που απορρέουν από το εγκεκριμένο σύστημα ποιότητας.

4.2. Ο εγκαταστάτης ανελκυστήρα επιτρέπει στον κοινοποιημένο οργανισμό να έχει πρόσβαση, εφόσον πρόκειται για επιθεώρηση, στο χώρο σχεδιασμού, κατασκευής, συναρμολόγησης, επιθεώρησης και δοκιμών και αποθήκευσης και του παρέχει όλες τις σχετικές πληροφορίες ιδίως:

- την τεκμηρίωση του συστήματος ποιότητας,

- τους φακέλους ποιότητας που προβλέπονται στο τμήμα του συστήματος ποιότητας που αφορά το σχεδιασμό, περιλαμβανομένων αποτελεσμάτων αναλύσεων, υπολογισμών, δοκιμών κ.λπ.,

- τους φακέλους ποιότητας οι οποίοι προβλέπονται για το τμήμα του συστήματος ποιότητας που αφορά την παραλαβή των προμηθειών υλικών κατασκευής και την εγκατάσταση, συμπεριλαμβανομένων των εκθέσεων επιθεώρησης και των στοιχείων δοκιμών, των στοιχείων βαθμονόμησης οργάνων, των εκθέσεων των προσόντων του αρμόδιου προσωπικού κ.λπ.

4.3. Ο κοινοποιημένος οργανισμός διενεργεί περιοδικά ελέγχους προκειμένου να διασφαλίζει ότι ο εγκαταστάτης ανελκυστήρα διατηρεί και εφαρμόζει το σύστημα ποιότητας και υποβάλλει έκθεση ελέγχου στον εγκαταστάτη.

4.4. Εξάλλου, ο κοινοποιημένος οργανισμός μπορεί να πραγματοποιεί αιφνιδιαστικές επισκέψεις στον εγκαταστάτη ανελκυστήρα ή σε εργοτάξιο συναρμολόγησης ανελκυστήρα. Επ' ευκαιρία παρομοίων επισκέψεων, ο κοινοποιημένος οργαν